


U GRADU 
SVETE LUCI JE 

Hrvatski izletnici u Sirakuzi 
na Siciliji 5 . svibnja o. g. 


Gore : 

HRVATSKI 
IZLETNICI 
U GRČKOM 
KAZALIŠTU 
U SIRAKUZI 
slušaju razlaganje 
tumača 

Desno : 

DIONIZIJ EVO UHO 
Čuvena špilja kod Si- 
rakuze daje čudnim 
načinom jaku jeku i 
najtišega glasa. Nazva- 
na tako od slavnog sli- 
kara Michelangela g. 
1586., kad je posjetio 
slavnog sirakuškog 
arheologa Mirabella 



Gore : 

POGLED NA 
DANAŠNJU 
S I R A K U Z U 

Lijevo : 

S V. L U C I J A, 
ZAŠTITNICA 
S I R A K U Z E 
Srebreni kip na viso- 
kom podnožju. Izradio 
Pietro Rizzo g. 1620. 
Nalazi se u katedrali 
u Sirakuzi. l laže se 
samo 5 puta godišnje, 
medu ostalim i prve 
nedjelje svibnja, baš 
kad su naši izletnici 
bili u Sirakuzi 




S puta po Siciliji 


OBALOM GRKA I KIKLOPA 


Taorminska željeznička stanica Giardini smje- 
štena je na sredini malog zaljeva, koji je u kolo- 
vozu g. 1860. vidio Garibaldija, kako se dovezao 
na dva Ibroda sa 4200 vojnika, da se osvajajući 
Siciliju za ujedinjenu Italiju uhvati u koštac sa 
osam puta jačom vojskom burfbonske dinastije. 
Više nego taj spomen privukao' je moju pažnju 
mali 1 rt, Capo Schiso, kojim je lava iz jednoga 
kratera Etne u davno doba, kad se još nije pisala 
povijest, zatvorila s južne strane zaljev. Na tom 
rtu iskrcala su se naime 735. godine Prije Krista 
prvi grčki doseljenici, što dođoše na Siciliju, da 
tu stvore novu Grčku, koja je tri stoljeća kasnije 
postala pravi premac stare Grčke. Tu kod tog rta 
stvoriše grčki došljaci prvu grčku naseobinu Na- 
xos te odatle stadoše da se šire i na jug, gdje se 
već godinu dana kasnije, g. 734., smjestiše u Sira- 
kuzi učinivši je glavnim gradom grčke Sicilije, i 
na sjever, gdje g. 730. udariše temelje svojoj 
koloniji u Messini. Tako zahvatiše Grci u neko- 
liko godina zapadnu obalu Sicilije od sjevera do 
juga, da tu na raskršću između Atene, Kartage i 
Rima stvore novo' jedno stjecište tadanje politike 
i kulture. I bilo je jedno vrijeme, kada se sicilij- 
ški Grci toliko razviše i osiiiše, te se činilo, da će 
po njima Sicilija postati političko' i kulturno sre- 
dište tadanjega svijeta, pred kojim će biti prisi- 
ljeni na uzmak i Kartaga i Atena pa i sam Rim. 
No iako je konačni pobjednik ostao Rim, sirili j- 
ski Grci su ga ipak toliko kapacitirali, da su po- 
stali jedan od najvažnijih faktora rimske države 
nametnuvši joj svoj jezik i svoju obrazovanost 
kao jezik i obrazovanost rimske elite Na taj je 
način i nastala izreka, da je pobijeđena Grčka 
osvojila Rim. 

Zabavljen tim mislima O 1 ekspanziji Grka na 
Siciliju, bez koje tko zna, da li bi se stari Grci 
ikada bili dovinuli do onog značenja u svjetskoj 
kulturi, što im ga mi i danas priznajemo, nisam 
bio ni opazio, da se željeznica, u kojoj sam se 
vozio sa pet zagrebačkih taiorminskih izletnica, 
ponešto udaljila od obale te između divnih vino- 
grada i nasada limunova jurila neko vrijeme rav- 
nom uvalom, po kojoj su se isticali tragovi Etni- 
ne lave. Ne znam ni sam, kako sam se tu sjetio 
svojih đačkih susreta s grčkom kulturom, koji 1 
mi baš ne ostadoše u najmilijoj uspomeni, jer za- 
počeše s jednom neugodnom brojkom zabilježe- 
nom u notesu profesora grčkog jezika već kod 
prvog mog objašnjavanja s njim o> grčkom alfa- 
betu, a da nije bilo tajnovita puta, kojim mi je 
u predvečerje moje mature iz kaputa istoga pro- 
fesora došlo točno označenoi, što ću sutradan iz 
Demostena morati odgovarati, tko zna, kakav bi 


Desno : 

HIDROPLAN, KOJI JE VIŠE PUTA PRE LETIO 
ATLANTSKI OCEAN IZ EVROPE U AMERIKU 
I OBLETIO OKO SVIJETA 


bio i moj đački rastanak od grčke kulture, nad 
kojom sam proživio toliko đačkih strepnja. I kad 
sam sada listajući po »Guidi« nabasao i na ime 
Demostena, koji je g. 413. prije Krista u ratu iz- 
među Atene ii Sirakuze zaglavio tu na Siciliji, po 
kojoj sam se eto 1 sada ja vozio, bio sam sretan, 
što sam ipak ustanovio', da to' nije bio onaj slavni 
govornik Demosten, koji me je svojom nekom 
filipikom onako divno prodičio na maturi, nego 
jedan posve drugi, koji 1 je ostavio- u Siciliji svoju 
glavu tri decenija prije nego što se moj slavne 
maturalne uspomene Demosten rodio. Sjećao sam 
se onih davno prošlih školskih dana. i posve se za- 
boravio u tome svijetu uspomena. A 'između ugo- 
dnih slika prošlosti miješala su se pred mojom 
svijesti i ona dva Demostena. 

Ta mala zbrka od dvaju Demostena bila je kri- 
va, što sam približujuići se gradu Acireale, koji 
[podignuše na jednom brežuljku bjegunci pred 
navalom kralja Roberta Napuljskoga, opet pro- 
mašio jedan krasan vidik na Etnu. A iza toga 
grada bio sam opet obuzet promatranjem obale, 
uz koju su sve do Katanije vezane stare legende 
o nimfama i gigantima. 

»Eno Kiklopskih pećina!« upozori me netko na 
sedam bazaltniih pećina, što strše porazbacane iz 
mora. »Tu je i Polifemova špilja, u koju je, kako 
legenda veli, zalutao Odisej. Kad je Odisej vidio, 
da mu je ljudožder Polifem smazao šestoricu dru- 
gova, oslijepio mu je jedino oko-. No Polifem ga 
je i onako oslijepljen progonio i kako ga nije 
vidio, bacio je tih sedam pećina za njim, a da ga 
dakako nije pogodio.« 

Promatrajući taj legendarni spomen na jednu 
gigantsku borbu nisam ni primijetio, kako smo se 
prošavši nekadanji Uliksov (Odisejev) zaljev, koji 
je u 15. stoljeću zatrpala Etnina lava, bili već po- 
sve približili Kataniji, gradu, u kojem se rodila 
slavna »Cavalleria rusticana« i koji je ostao u 
tqfko sudbonosnoj uspomeni mom prijatelju pro- 
fesoru Grgeču. Skidoh kapu, pomolih se sv. Agati, 
zaštitnici toga grada i stadoh čekati, da se vlak 
zaustavi na ikatanijskom kolodvoru. 

DR JOSIP ANDRIČ 



GOSPOĐICA, KOJA SE NIJE VIDJELA U ZRCALU 


Noćas su zvijezde cvjetovi skitnje, i šturci poje 
ljepotu mijena. Moj prozor je otvoren širom 
mjesečini i pupoljcima ruža, koje se nadviruju 
nad prag okna. Noćas sam gost proljeća, ja, put- 
nik iz sivog grada. I srebro me mjeseca ljulja u 
čarobnu pjesmu bajke, a u mojoj duši cvatu suze 
bijelih proljetnih cvjetova. Slušam priču i pjesmu, 
gledajući mjesec ko> ljepoliko lice djevojčice. Slu- 
šam zanesen pjesmu i priču, koje se sliva ju u 
smirenu harmoniju. A kada pjesma prestane, ja 
se sjetim, da ju je netko uistinu pjevao, i govo- 
rim u uzvišenom zanosu: 

»Divna, divna je to pjesma!« 

Pjevala ju je neka djevojčica uz svirku citre 
iz susjednog stana. Pjevala ju je u sobi, koja se 
dijeli tankim zidom od moje izbe. 

»Sviđa vam se?« zapitala je očito nakon krat- 
kog krzmanja. 

»Pjesma je taknula najnježnije žice moje duše 
i po njoj se razlio sjaj mjesečine.« 

»Drago mi je, da sam svojim pjevanjem i svo- 
jom svirkom dobro interpretovala tako lijepu 
pjesmu.« 

»Divna je ta pjesma, divna kao' i vi. Vi ste se 
danas po podne sunčali u vrtu, zar ne?« 


»Jesam, ali ja ne poznam svojeg izgleda.« 

»Kako?« zapitah u čudu. 

Mlada je žena uzdahla i rekla tiho: 

»Ja se nisam nikad vidjela u zrcalu.« Začudio 
me je njezin odgovor. Ta zrcalo je nerazdruživi 
drug žena. Mislio sam: možda je to neki zavjet, 
težak zavjet, koji je izmamio onako dubok uz- 
dah mladoj ženi. Što bi to moglo biti? Nisam htio 
da pitam. Njezin je odgovor bio tako tužan, da 
mi nije dao hrabrosti daljem pitanju. Zamolio 
sam je, da ponovi pjesmu. Ona je to učinila. A 
kad je pjesmu završila, ja sam joj mnogo pri- 
čao o proljeću i uopće o ljepoti. A ona mi je bila 
tako zahvalna i rekla mi je sa nekom bestjele- 
snom nježnošću: 

»Laku noć!« 

»Laku noć! Laku noć!« Činilo mi se, da mi to 
šapće svaki list drveća ponjihan lahorom. Činilo 
mi se, da mi to šapće cvijeće, da mi to šapću zvi- 
jezde i orošene trave. I ja sam te noći blaženo 
usnuo. 

A ujutro je sa suncem, sa žarkim suncem, do- 
šla u moju izbu vijest, da je gospođica, koja se 
nikad nije vidjela u zrcalu, slijepa . . . 

JERONIM KORNER 


METUZALEM NAŠEGA VREMENA 


Ljudi visoke starosti uvijek su zanimali jav- 
nost. Taj interes pobuđivali su oni kod 1 ljudi na- 
ročito zato, jer je svatko htio saznati tajnu, kako 
su oni uspjeli da se tako dugo održe na životu. 
Broj njihovih godina bio je obično iznad 100, a 
bilo ih je gotovo u svakom narodu . . . Zanimljivo 
je, da među stogodišnjacima ima obično više 
žena negoli muškaraca. Tako imade danas u 
Njemačkoj 110 stogodišnjaka, od kojih je 68 
žena, a 42 muškarca. 

Najstarijega dosada poznatoga čovjeka imala 
je Engleska. To je bio neki Tomo Carn, koji je 
u času smrti imao 207 godina. Tako barem go- 
vore zapisci o njemu u župi sv. Lenarta u Shore- 
ditchu. Međutim najstariji čovjek našeg doba, 
kojega nazivaju »Metuzalemom našega vremena«, 
jest Turčin Zoro-aga. Njemu su sada 164 godine. 
Nedavno se imao podvrći liječničkoj komisiji, 
koja je trebala ispitati, da li on ima doista toliko 
godina. Za vrijeme, kad se Zoro-aga’ rodio, nije 
naime bilo ureda, koji bi zapisivali dane, kada je 
pojedino dijete došlo na svijet. U toj liječničkoj 
komisiji nalazio se i Rus Voronov, poznati osni- 
vač teorije o pomlađivanju, koji je za to vrijeme 
boravio na istoku proučavajući visoku starost 
tamošnjih ljudi. 

Kako Zoro-aga sam tvrdi, on se rodio g. 1770. 
na Kavkazu kao sin jednoga Kurda. On imade 
dokaza, koji govore o tome, da je bio trinaest 
puta oženjen. U tim svojim brakovima je imao 
65 djece. Kad mu je bilo 35 godina, služio je pod 
Napoleonom u Egiptu. Za vrijeme Ali-paše Pepe- 
lenlija bio je carski krvnik. Poslije je sudjelovao 
i u grčkim oslobodilačkim ratovima, te je kao 


60-godišnji starac doživio revoluciju u Grčkoj. 
Iza toga se povratio u Carigrad, u kojem je 
vladala strahovita bijeda. Zoro-aga se morao pri- 
hvatiti posla te je postao nosač u pristaništu. 
Ostali nosači su ga toliko zavoljeli, da su ga iza- 
brali predsjednikom svoje organizacije. 

Zoro-aga je inače svakiput imao samo jednu 
ženu, iako je u Turaka bio običaj, da imadu po 
više njih. Drugu ženu bi on uzeo tek onda, kad 
mu je prva umrla. Kakogod se ženio trinaest 
puta, uvijek je uzeo za ženu samo Turkinju. Kad 
mu je bilo 127 godina tj. god. 1897. sudjelovao 
je u grčko-turskom ratu. Sudbina mu je bila do- 
ista odviše sklona. Nikada nije bio ranjen, iako 
je gotovo uvijek stajao u prvim redovima. 

Za vrijeme svjetskoga rata je stalno živio u 
Carigradu. Nakon njegove okupacije Zoro-aga je 
bio atrakcija za mnogobrojne strance. U dru- 
štvu sa nekim grčkim trgovcem se iza toga u svo- 
joj 145. godini preselio u Pariz, gdje se poka- 
zivao ljudima. Kad je nakupio dosta novaca, do- 
šao je opet u Carigrad, gdje je sudjelovao na 
dočeku turskih četa, koje su se pobjedonosno 
vraćale iz tursko-grčkog rata. 

Godine 1930. zaputio se Zoro-aga u Ameriku. 
Američko protualkoholno društvo angažiralo ga 
za pokazivanje ljudima po državama Unije kao 
primjer, kako se čovjek treba uzdržavati od alko- 
hola, ako hoće doživjeti visoku starost. 

Iz Amerike se ponovo vratio u Tursku, gdje 
se opet oženio. Malo iza toga pronijela se vi- 
jest, da je umro, ali međutim on još živi i tvrdi, 
da još ni sada ne osjeća, da bi. mu se približavao 
konac. r. T. 

LJUBAV U SREDNJEM VIJEKU 


U staro doba živjeli su u Francuskoj različni 
narodi: Akvi tanci, Belgijci, Gali, zatim Rimljani. 
Kao posljedica toga izlazi, da i stari francuski je- 
zik nije bio čist, već je nastao miješanjem razli- 
čnih, najvećma romanskih narječja. U srednjem 
vijeku bila je srce Francuske južna pokrajina 
Provansa, gdje je vladalo t. zv. provansalsko nar- 
ječje. Ovdje, u sunčanim dolinama Provanse, na 
obalama rijeke Garosse, na žalovima Sredozem- 
skog mora i na divnim obroncima Pireneja nik- 
nula je iza propasti stare klasične kulture nova 
romantična, književnost. Ovdje živi zdrav, nada- 
ren i živahan narod, koji je baštinio staru grčku 
i rimsku kulturu. Tu je tlo, gdje se u ljutim boje- 
vima sukobio istok i zapad, maursko i kršćansko 
viteštvo; ovdje su vodili Abderahman i Karlo 
MartelO' svoje odlučne bojeve; tu su, kako kaže 
priča, Karlo. Veliki i njegovi paladini izvodili svoja 
pustolovna junačka djela. Nije dakle čudo, da se 
u ovoj bogatoj zemlji, uz vatrenu i živahnu ćud 
svojih stanovnika, razvilo za vrijeme križarskih 
ratova viteško pjesništvo., koje je bilo od naj- 
veće česti posvećeno, ljubavi. Sijelo toga pjesni- 
štva bili su mnogobrojni gostoljubivi dvorovi veli- 
kaša, gdje su se održavali viteški turniri, zatim 
različna pjevačka i pjesnička natjecanja. 

.Kaošto su se u starija vremena vodile različne 
učene rasprave, ponajviše iz vjerskoga i filozof- 
skoga područja, tako su se uvele i na tim veli- 
kaškim dvorovima rasprave, ali iz područja lju- 
bavi. Jedni su postavljali pitanja, a drugi su na 
njih odgovarali. Takva su pitanja na pr. ova: 
Može postajati između muža i žene prava ljubav? 
Koja se žena više voli, da li nazočna ili nena- 
zočna? Što više potiče na ljubav, oči ili srce? Na 
takva i slična pitanja odgovaralo se po stanovi- 
tom ljubavnom kodeksu, gdje su se mogli naći 
odgovori na različna ljubavna pitanja. Dakako, 
da su se u mnogim slučajevima takve rasprave iz- 
rodile u prazna naklapanja, ali se ipak mora pri- 
znati, da je u to vrijeme čitavom Provansom pro- 
ve javao dah pjesništva, dok su mnoge okolne 
zemlje ležale u dubokom barbarstvu. 

Pjesništvo se uProvansi zvalo umjetnost iznala- 
ženja (art de trobar), a pjesnici su se prema tome 


zvali trubaduri (trobador). Neki niži stepen tru- 
badura sačinjavali su žongleri (putujući svirači), 
koji su iz pjesništva i glazbe učinili neki obrt. Ako 
koji trubadur nije bio dobar pjevač, onda je on 
uzimao sa sobom žonglere, koji su po dvorovima 
pjevali njegove pjesme. Trubaduri su pjevali raz- 
lične vesele pjesme, žalosne pjesme, soneti, su se 
pratili glazbom, a balade plesom. 

To je pjesništvo cvalo dvjesta godina, od 1090. 
do 1290., a zatim je pomalo nestajalo zajedno 
s provansalskim narječjem. Iza toga su na način 
trubadura počeli pjevati njemački, i talijanski pje- 
snici, a u XV. stoljeću odjeknulo je trubadursko 
pjesništvo i na obalama našega Jadrana, pa u to 
doba imademo u Dubrovniku naše stare »zači- 
njavce (trubadure) Šiška Menčetića i Đoru Držića. 
Tako je provansalsko. pjesništvo našlo odjeka i 
u drugim kulturnim zemljama. Tu je poeziju na- 
stojalo obnoviti društvo majstora pjevača u Tu- 
luzi god. 1323. 

Koliko je u ovoj trubadurskoj ljubavi znalo 
biti romantika, najbolje ćemo razabrati iz života 
pjevača Janfre-a Rudela. To je bio veoma ple- 
menit čovjek, koji se zaljubio u neku groficu iz 
Tripolisa, a da je uopće nije nikada vidio. On ju 
je zavolio radi njene velike dobrote i prijaznosti, 

0 kojoj je čuo pripovijedati od putnika, koji su 
dolazili Iz Antiohije. Njoj je tada spjevao mnogo 
lijepih pjesama. Iz čežnje, da je vidi, uzeo je križ 

1 krenuo je na put. Plovio je morem i na brodu 
ga je snašh tako teška bolest, da su putnici mi- 
slili, da je već mrtav. Kad su stigli u Tripolis, od- 
nijeli su ga u bolnicu. Kad je o tom saznala gro- 
fica, pošla je k njemu i obujmila ga svjojim ru- 
kama. On je osjetio, da je to grofica, došao je 
k svijesti i slavio je Boga, što je dao, da on prije 
smrti vidi još svoj ideal. Tako je on umro u nje- 
nom naručju, ,i grofica ga dade u tripoliškoj crkvi 
svečano pokopati. Od žalosti za njegovom smrću 
pođe ona još istoga dana u samostan. 

U današnje doba tehnike naše uho sluša raz- 
lične zgode i pojave iz srednjega vijeka kao. fan- 
tastične bajke, koje su lijepe i blagozvučne, ali 
koje jedva može i razumjeti: 

ANĐELKO IVIĆ 

KRUŽNA PUTOVANJA 

po Sredozemnom, Jadranskom i Crnom moru 
FRANCUSKA, MAROKO, 

GRČKA, TUNIS, 

ŠPANIJA, EGIPAT, 

ITALIJA. PALESTINA 

ALŽIR, SOVJETSKA RUSIJA 

sa iznimno na tu prugu uvrštenim prekomorskim kolosima, 
Nastupi putovanja u mjesecima: Mart, April, Maj, Juli, August. 
Septembar. — Besplatne informacije izvolite zatražiti kod : 

„ITALIA" - „COSULICH" 

GLAVNA ZASTUPSTVA ZA JUGOSLAVIJU 

•ZAGREB, TRG KRALJA TOMISLAVA 13, TELEFON 28-41 

Roman iz slavenske Lulice — Napisao Faul Keller 


(Nastavak) 


»Ja sam je iskopao sa još dvojicom učenih 
ljudi. Odmah sam vidio, da se radi o imitaciji, pa 
sam svoje mišljenje dao provjeriti od stručnjaka 
u Berlinu. Evo vam ovdje ovjerovljen prijepis 
njihova mišljenja!« 

»Vi ste hulja!« povika promuklo Samo. 

»Čast mi je, kad me vi psujete,« odvrati Hen- 
rik sa najvećom hladnoćom, »jer sam siguran, da 
ste vi svakako u savezu s ovom sramotnom pre- 
varom.« 

»Gospodine! Vi ćete mi s oružjem u ruci odgo- 
varati za ovu porugu. Ovu porugu može oprati 
samo smrt!« 

»Ja se ne tučem sa zlikovcima!« reče Henrik 
prezirno. 

Samo sada napade na njega, ali ga Henrik od- 
baci i brzo ostavi kuću. 

* 

»Oče!« 

Samo se sagne iznad staroga, čija je glava li- 
žala na ploči stola. Hanzo podiže glavu. Ukočeno 
pogleda svome sinu u lice i reče: 

»Je li to zaista kruna iz humka?« 

»Pitaj Kitu; on ju je vidio.« 

Pozvaše Kitu. Kad je na stolu vidio krunu, htio 
je da se vrati. No on se morade približiti kruni. 
Dršćući reče: 

»Jest, ovo je kruna iz humka. Opet je prepo- 
znajem sasvim dobro.« 

Nato se sva tri čovjeka povukoše od stola. 

»Tu leži papir,« reče plaho Hanzo, »na njemu 
ima da stoji, da je kruna krivotvorina.« 

»Znaš li ti, šta je sve stajalo na ovakvim nje- 
mačkim papirima?« upita Samo. »Da nema Boga, 
da nema domovine, da nema vlasništva, da nema 
nikakva slavenskog prava, šta više, da nema uopće 
svijeta, nego da je sve utvaranje i obmana. Ta- 
kove su sve stvari stajale na takvim njemačkim 
poveljama od tako zvanih njemačkih stručnjaka. 
Za promjenu stajat će na ovome papiru, da nema 
lužičkog kralja i da je tisućljetni dokaz — kruna 
— krivotvorina. Ima samo njemačko gospod- 
stvo, njemačka kruna! Zar mi možemo od naših 
neprijatelja i očekivati drugi sud? Može li druga- 
čije glasiti sud, što su ga naši protivnici kod sebi 
jednakih naručili i platili?« 

»Ne!« reče Hanzo. »Ti imaš pravo!« 

On rastrga papir u mnogo malih komada. 

»Kruna je ionako odviše povrijeđena,« reče 
on. »Hajdete sada napolje, pustite me sama!« 

I kralj ostade sam sa krunom osjećajući u srcu 
veliku kraljevsku pobožnost. 

* 

Istoga dana popodne iskopaše još jednom 
krunski humak i to u prisuću Hanzinom, Samo- 
vom i još trojice svjedoka iz sela. Ljudi se uvje- 


riše, da je humak sada prazan, i Hanzo naredi, 
da se on sravni sa zemljom. 

»Tisuću je godina on čuvao našu krunu,« reče 
on potresen, »sada mu je poremećen mir i on je 
oskvrnut i radi toga ne treba da ga bude!« 

Onda ode sa svjedocima svojoj kući, pokaza 
im krunu i reče: 

»Ovo je lužička kruna! Srebro je njezino palo 
s neba i jedan od Boga poslani čovjek napravio 
ju je. Naš prakralj ju je nosio. Istjerali su je iz 
tisućljetne kuće. Treba da se opet vrati u maj- 
čicu zemlju. Nije je srebrenom lopatom iskopala 
djevica, nego su je ruke svetogrdnika iznijele. 
Ja ću je opet zakopati na jednome drugome mje- 
stu. A to mjesto ne će nitko znati nego moj sin 
Samo i ja, te uvijek kralj i njegov najstariji sin. 
Što ste čuli i vidjeli, možete pričati Lužičanima, 
ali ni jednome Nijemcu.« 

Ljudi to obećaše i odoše vrlo uzbuđeni. 

Kad je Hanzo ostao nasamo sa Samom, reče: 

»Mi ćemo pod lipom u groblju, tamo gdje po- 
čiva majka, iskopati jamu i u nju položiti krunu. 
Ona će tako biti više majčine glave, a naskoro 
i iznad moje.« 

* 

Na praškom kolodvoru stoji Hanka. Bojažljivo 
se ogledala. Čelo joj je bilo bijelo, ali su joj na 
licu bile dvije velike crvene mrlje od vatre. Uto 
ona spusti paket, što ga je nosila, i poče jako 
drhtati. 

»Evo Sama, evo njega!« 

Samo priđe k njoj i poljubi je plašljivo u usta. 

»Samo! Samo!« 

»Pst — tiho! Ne spominji imena! Ovdje su 
svuda policajci. Hajmo dalje!« 

On povuče Hanku s kolodvora i najmi jedna 
zatvorena kola. U kočiji pade mu ona oko vrata 
i zaplaka strastveno. 

Samo pogleda mrko na stranu. Zašutiše neko 
vrijeme. Hanka je potiho plakala. 

»Dakle, on nije mrtav?« poče opet Samo. Glas 
mu je bio potmuo. 

»Ne, jedva je bio dva mjeseca bolestan.« 

»Čudnovato! Bar ja kao liječnik znadem, gdje 
je srce. A htio sam ravno u srce. Mora da se 
nož omaknuo.« 

»Ne govori o tome, Samo, ne govori o tome!« 
reče Hanka zgražajući se. 

»O da, ja govorim samo o tome! U ove 
dvije godine nijesam ni o čem drugom govorio 
sam sa sobom nego o tome, i uvijek to isto.« 

»Samo, ne govori tako strašno!« 

»Da se sa mnom potukao na dvoboju, bilo bi 
sve drugačije. Možda bi on opalio' jednu kruglu 
u ovu usijanu, nesretnu glavu, pa bi sve bilo 
dobro. No on me je prezirao! Postupao je sa 
mnom kao sa psom. Poslao je moga djevera 

kući. On me ponovo uvrijedi, kad sam ga osobno 
pozvao na odgovornost. A onda sam mu zarinuo 
nož u prsa. Nijesam mogao drugačije. Ruka mi 
je to učinila sama od sebe.« 

»On te je teško uvrijedio, Samo-, mi to znamo. 
On je bezobrazno radio sa našom starom kru- 
nom. Na njemu je najveća krivica!« 

»Izdali su za mnom tjeralicu?« 

»Da, stari Withold nije htio . . . radi Jure, radi 
imena, ali je došao državni odvjetnik, pa se nije 
moglo ništa učiniti. Juro je tada razriješio svoje 
zaruke . . .« 

»Ja već znam zašto! Jer je njegovo ime bilo 
osramoćeno, jer sam brata njegove zaručnice . . .« 

»Elizabeta je otišla za Jurom u Breslavu. Nije 
htjela da ga pusti. Sada su već vjenčani.« 

»Gdje stanuje mladi par? Kod oca u šoltisiji?« 

»Ne, naš je otac s Jurom još uvijek u zavadi. 
Otac ne može da oprosti Juri, što je oskvrnuo 
staru krunu, dok tebi sve oprašta, jer si krunu 
branio.« 

Samo je gledao kroz prozor od kočije. 

* 

Bio je jadan stan, što ga je Samo imao- u je- 
dnome praškome predgrađu, soba u parteru je- 
dne prljave kuće. U mračnome prostoru stajao 
je jedan krevet, jedna- rasklimana sofa-, jedan stol 
i nekoliko stolica. Na zidu je bilo nekoliko- kuka 
za odijela, a na jednoj stolici napola razlupana 
posuda za umivanje. 

»Evo vidiš, ovdje ja stanujem!« reče Samo. 
»Ovo je prijestolnica budućeg lužičkog kralja. 
Ja sam ovdje siromašni novinar Vaclav Halek. 
To nikad ne smiješ zaboraviti. Ja se zovem Va- 
clav Halek. To je bio jedan propalica, koji je 
već — umro. Ja imam njegove dokumente i pod 
njegovim se imenom krijem.« 

»Samo!« 

»Ja se zovem Vaclav! Nemoj to zaboraviti! 
Samo je mrtav, novi Vaclav Halek je lump, on 
pije isto kao i prijašnji Vaclav Halek.« 

»Samo-, Samo, šta ti to govodš?« 

»Ne ću da -te obmanem. Postao sam pijanica. 
Bilo je vremena, kad sam kroz tjedan bio po- 
prečno sedam puta pijan. To je uvijek tako, kad 
se čovjek bori sa utvarama i kad se izgubi sve, 
što je čovjeku milo.« 

On je to kao nazor izrekao-, ali grubo, brutalno, 
nemilosrdno. Ha-nka obori glavu na stol. 

* 

Prošla je godina i po od zadnjih događaja. 

Samo- i Hanka preselili su u jednu sobu visoko 
gore u najvišem spratu jedne čiste kuće. No- uspr- 
kos svega nijesu živili »poštenim životom«. Samo 
je postao raskalašen. 

On nije mogao da izdrži u uskoj ćeliji, gdje 
je sjedila tiha- ženica, koja je sa očima punim 
čežnje za rodnim krajem zurila na prozor. On 
je znao, da je njezina čežnja uvijek vuče prema 
lužičkom zavičaju, koji je bio zauvijek izgubljen 
za nju i njega. 

On nije imao< stalnoga i urednoga zanimanja. 
S početka je češće puta donosio- knjige iz neka- 
kve knjižnice i- nešto studirao. No što mu je po- 


magalo- študiranje? Vaclav Halek nije imao li- 
ječničku diplomu, Vaclav Halek bio je samo iz- 
vana sličan, ali je bio duševna propalica, koji 
nije imao nikakvih kvalifikacija. Samo je morao 
da nastavi jadni život Halekov. Potucao se po 
krčmama najniže vrste i nije mario za tugu svoje 
žene Hanke. 

Jednom ga pronađe stari znanac Boihuslav, koji 
ga je nekoč bio upoznao i sprijateljio sa svojim 
starim stricem Krokom. Dugo su razgovarali. 

»Sjeti se, Samo, kako su stajali vaši Luižičani, 
kad si ti upoznao moga strica. Ti si i sam držao, 

da je sve propalo. A glavni je udarac imao da 
zada Slavenstvu na Sprevji tvoj brat Juro-, koji 
je prijetio-, da će raskopati krunski humak i tako 
prostom narodu dokazati, da nije bilo lužičke 
krune. Tada ti je rekao stari- Krok: Za narod su 
simboli sve. Uvidi li narod, da nema simbola, pre- 
stat će vjerovati, i onda je slavenska ideja izgu- 
bljena u Lužici, a Lužica će postati posve nje- 
mačka!« 

»Da! Stari me je Krok zaveo na veliku slje- 
pariju.« 

»On to nije držao- za prevaru. Lužička je kruna 
zaista tu, idejna kruna, to je bilo i ostalo njegovo 
tvrdo- uvjerenje. Čast kralja je prava. Vjera u 
nju ne smije iščeznuti radi vanjske činjenice, da 
tvarna kruna fali ili još bolje da- fali tamo, gdje 
ju je narod zamišljaoi.« 

»Da, i mi smo dali da se napravi jedna kruna 
i da se zakopa u krunski humak. Zaista je to bilo 
pametno i veličanstveno- djelo! Ili možda jedna 
romantična sljeparija.« 

»Krok je sve drugačije .savjetovao, nego li si to 
izveo. On ti je savjetovao, da je, na-ko-n što je u 

humak zakopaš, nastojiš opet izvaditi u prisuću 
mnogih svjedoka, te da je preneseš na sigurnije 
mjesto, možda u vašu crkvu. Tako se mogla vjera 
ojačati, nije se moglo ništa dogoditi, pa se nije 
moglo ni ništa otkriti.« Samo skoči 1 : 

»Vidiš, Bohuslave, ja to nijesam mogao učiniti. 
Take trice, take lažne tričarije, koje je ovdje u 
Pragu pravio neki nadrizlatar, da metnem u oltar 
naše seoske crkve, to mi nije srce podnijelo. Ja 
sam pustio neka je nađu. Ako Juro ne bude ko- 
pao humak, dobro je, jer ne bi ništa trebalo uči- 
niti. Ako ga otkopa, onda će se naći kruna i time 
će našim ljudima biti pružen dokaz. No kruna, 
koju mi je dao tvoj stric, bila je jadna prčkanja, 
čiju je lažnost mogao da odmah opazi jedan 
jednostavni njemački študent.« 

»Ona je bila vjerna kopija stare Premislove 
krune, kod čije je izrade sam moj stric bio dan 
i noć.« 

»Da, bio je, ali zato, jer se bojao za svoje blago. 
Zašto nije dao- svoju pravu staru krunu, ako mu je 
toliko na srcu bilo učvršćenje slavenske misli na 
Sprevji? Zato jer je sebični škrtac! Radi toga je 
napravljeno traljavo* djelo, radi čega sam ja 
stradao.« 

»Krok je htio,« — kažem još jednom, — »da 
ti sam Lužičanima razložiš, kako je potrebno, da 
se kruna iskopa i spremi na sigurno mjesto, jer 
joj prijeti opasnost od Jure. Da si to učinio-, bilo 
bi sve dobro.« 

»A ja kažem još jedamput, da to nijesam mo- 
gao učiniti. Ne bih to mogao nikako učiniti, da 
krpariju iznesem i metnem u našu crkvu. Oh, i 
onda- me je otac prisilio, da tu jadnu krivotvo- 
rinu zakopam u groblju više majčine glave. I to 
je ono, što me je slijedilo i progonilo kao kakova 
kletva, to je ono, što mi je slijedeći dan pamet 
toliko smelo, da sam izbo neprijatelja, koji je 
otkrio krivotvorenje. To je baš ono, što mi ni 
sada ne da mira. U noći ne vidim ništa drugo 
nego mrtvačku glavu majke sa tom lažnom kru- 
nom na glavi. Kažem ti, to je bila loša stvar, vrlo 
loša stvar! I ako ja poludim, poludjet ću samo 
radi toga!« Bohuslav .teško uzdahnu. 

»I radi toga,« nastavi Samo ljutita, »radi toga 
sam ja ovdje, radi toga sam pijanica i progna- 
nik. No ja ću se osvetiti starome Kroku, koji 
me je odvratio sa staze poštene borbe i kojeka- 
kvim glupim, romantičnim brbljarijama domamio 
na ovu jadnu stranputicu. Bog te živi, ja idem 
nazad u krčmu.« 

* 

Tri dana kasnije bila je Hanka opet sama. 
Samo* je otišao u rano jutro. Bila je opet prošla 
strašna noć. Došao je vrlo kasno kući i više pri- 
pit nego obično. I opet je u snu mnogo* glasno 
govorio. Najstrašnije je bilo, kad bi zavikao: 

»Majko, skini krunu sa glave, skini krunu sa 
glave! Majko-, ona te pritišće! Majko, ne mogu 
da trpim, da ti je na glavi kruna!« 

Tada bi često skakao iz kreveta, drhtao, užas- 
nut pružao* obje ruke preda* se, uzdisao i plakao, 
dok se ne bi probudio, a onda bi opet legao. 


Šta li on to samo ima, s tom krunom. Nikada 
nije o njoj rekao lijepe riječi, a lice bi mu se 
smrklo, čim bi se kruna samo spomenula. Zar o*n 
nije bio mučenik stare krune? Zar je nije on bra- 
nio proti oskvrnitelja, zar nije radi nje podnio 
porugu i prijezir, zar nije upravo radi same krune 
morao ostaviti zavičaj i izgubiti čast? 

Radi * ovoga mučeništva voljela je Hanka svoga 
čovjeka, za sve njegove zablude imala je ispriku 
i sažaljevanje ljubavi. 

Sada je evo opet sjedila sama. Šila je malo 
rublje za dijete, kome se nadala. Ona se veselila 
tome djetetu. Možda će Samo dozvoliti, da na 
krštenje dođu* njezini roditelji. To bi bio- jedan 
svijetli trak u ovaj tamni osamljeni život. Možda 
hi i Samo postao bolji, više ostajao k*od kuće, 
kad mu se rodi dijete. Tada bi i Hanka- bila za- 
dovoljna. 

U to pokuca na vratima i u so-bu usrnu jedan 
starac silno* uzbuđen. 

»Jeste li vi gospođa Halek?« 

»Da, šta želite?« 

»Jeste li vi Samova supruga?« 

»Moj se muž zove Vaclav Halek.« 

»Dobro je, dobro je, no ja znadem, ko je i 
odakle je on. Gdje je vaš suprug?« 

»To ja ne znam! Ko ste vi? Šta hoćete?« 

»Gdje je vaš suprug?« povika starac. 

»Ma ne znam!« 

»Vi sigurno znate! Vi također znate, gdje je 
kruna! Gdje je moja kruna? Moja skupocjena 
kruna?« 

Stari se već derao. Hanka ga preplašena i sa 
strahom pogleda. Ona je mislila, da je pred njom 
luđak. Sav zdvojan pređe starac objema rukama 
preko- ćelave glave. 

»Ako ne kažete, dovest ću policiju! Sve ću dati 
tada zatvoriti — sve!« 

»Šta vi to zapravo hoćete od moga muža?« 

»Krunu mi je ukrao. Iz oltara mi ju je ukrao. 
Uvukao se, jer poznaje moju gazdaricu!« 

»Kakvu to krunu? Šta vi to sve govorite o ne- 
kakvoj kruni?« 

»Premislovu krunu. Pravu krunu! Svetinju! 
Krunu, prema kojoj je napravljena vaša lužička 
kruna.« 

Hanka je još uvijek buljila kao bez duše. 

»Lužička kruna napravljena...?« ponavljala 
je ona . . . 

»No, da, ja sam posudio svoju pravu češku 
krunu, da Samo mogne dati napraviti jednu novu.« 

»Mogne dati napraviti novu krunu. . .? Što će 
Samu sada kruna?« 

»Sada?! Gospođo, ne pretvarajte se! Ko govori 
o »sada«? Onda, kad je trebao krunu za lužički 
krunski humak, kad je dao praviti krunu . . .« 

»Za naš krunski humak?« 

Hanka je pitala sa užasnutim ukočenim očima. 
Odjednom joj puče pred očima. 

»Pa da, naravno za vaš krunski humak. Vi se 
pretvarate samo. Vi to -kao njegova supruga mo- 
rate znati. I to mi je zahvala, da mi je . . .« 

On stade. Žena pred njim pade onesviještena. 

(Svršit će se.) 

prošlosti — Zanovići bili su masoni, 
masoni su bili glavni Napoleonovi 
agenti kod nas, masoni su rušili Kva- 
ternikove narodne ideale i bili savez- 
nici Košutovi, masoni su bili u službi 
Khuena i nastojali Hrvate prodati Ma- 
džarima, masoni su bili proti velikog 
(hrvatskog biskupa Strosmajera, ras- 
cijepali su stranku prava i po svojim 
tajnim organizacijama unijeli mnogo 
zlih i stranih, nenarodnih i protuvjer- 
skih elemenata u vodeće krugove. — 

0 svemu tome dokumentarno govori 
nova brošura Moderne socijalne knjiž- 
nice, a cijela naša javnost s velikim 
interesom očekuje nove sveske, koji 
će razotkriti mnoge nepoznate tajne 
masonske sadašnjice u našim kraje- 
vima. Cijena novoj brošuri 3 dinara, 
naručuje se kod Moderne socijalne 
knjižnice, Zagreb, Trenkova ul. 1. (II. 
kat). 

Radio 

Najsjevernija radio-stanica Evrope 

otvorena je sredinom svibnja u mjestu 
Vadso na Varangerskom fjordu u 
Norveškoj. Jakost joj je 10 kilowata. 
Imala bi još biti sagrađena i stanica 
u lučkom gradu Aalesnudu od 5 kilo- 
wata, da daje vijesti ribarima u po- 
larnom moru. 

Zagrebačka radio-stanica nairedinoig 
tjedna osdm uobičajenog dijela svoje 
emilsije imat će na svoim rasporedu i 
nekoliko zanimljivih tačaika, koje 
ovdje ističemo. U nedjelju 17. VI. u 
20.15 s. iznijet će klavirski koncerat 
gđe I. Sćhwarz-Scai J ilatti »Sonata A- 
dur«, Bach »Preliudiuim i fuiga cis-dus«, 
Beethoven »Sonata quas'i uma fanta- 
sta. cis-imol«; u 20.45 s. Koncerat tam- 
buraškog orkestra. »Zajc« (Dirigent 
Vj.ek. Mutak). Dne 19. VI. u 20 s. Kon- 
cerat orkestra »Merkur«: Gluck »Ifi- 
ganija u aulidi«, Lučić »Legenda«,. 
Ipolitow-Iwamov »Kavkaska suita«, 
Bruch »Koncerat g-mol«, Maitz »Po- 
skočnka«, Krnic »No>ć«, Vrbovski 
»Čiča Toimo«, Zajc »Hrvatskim pjeva- 
čiicam«; u 22.15 s. Koncerat -radio - 
orkestra: Keller »Španjolska vesela 
ouverturai«, Herve »ManT z e 1:1 Ni- 
tauche«, S'idiney J. »Geiša, Lehar »Ve- 
sela udovica«. Dne 20. VI. u 20 s. Kou»- 
certno veoe (prenos iiz Ljubljane). 
Dne 21. VI. u 17 s. Koncerat radi'o- 
orkestra >s Leopoldovim, Dvorak ovim. 

1 Sullivanovim skladbama. Dne 22. VI. 
u 18 s. »Osječki dan« Dir D. Pinte - 
rović predaje o> Osijeku, Di'ta Kovač 
pjeva pjesme Leona Stepanova, Ing* 
Vj. iPilpell govori o industriji Osije- 
ka, nastup osječkih pjevačkih dru- 
štava »Zrinjski«, »Frankopan«, »Li- 
pa«, Strossmayer« i »Kuhač«, prenois* 
koncerta, gradske muzičke škole sa 
skladbama Mozarta, Batcha i Griega. 
Osječki dan« svršava u 22.15 s. Dne 
23. VI. u 20.15 s. Vokalni koncerat 
Mile Lerove: Lisimski »Prosjak«, Hri- 
sttić »Sela moma«, Miloj ević »Jesenja 

elegija«, T ajičeviić »Dječje pjesmice«, 
Nastasijeviić »Ne šalaj«, Srkulj »Čež- 
nja«, Marinkoviić »Stojanke bele vra- 
njanike«, Dugan »Protuletje« i »Lju- 
bav se ne trži«; u 20.45 s. Koncerat 
glazbe tramwaji3kih namještenika; u 
22.15 s. Koncerat radio- orkestra sa 
skladbama od Lincke-a, Schogela i 
Kal mana. 


Film 

Njemački turistički film po Jugo- 
slaviji prikazan u Jeronimskoj dvo- 
rani. U utorak 29. svibnja prikaza i 
je u Jeronimskoj dvorani u Zagrebu 
jedan njemački uski (16 mm) film, 
koji prikazuje put nekih njemačkih 
športaša na platnenim čamcima od 
Triglava po Savi do Bos. Broda pa 
preko Sarajeva, Mostara i. Dubrovni- 
ka do rijeke Tare pod Durmitorom. 


•'TlCuĆtukni* p’iejĆecb 


Film je vrlo lijep i zanimljiv. Izakako 
je dr. Gušio izradio film »Durmitor« 
mnogi se laćaju obradbe tog zahval- 
nog predmeta. 

Knjiženo-filmski proces radi Zole. 

Američko filmsko poduzeće jMetro 
Golđwyn kupilo' je za skupe novce 
od sina francuskog naturalističkog 
pisca Emila Zole pravo, da njegov 
roman »Nana« filmski obradi. Film je 
gotov, ali sada Zolin sin tuži rečeno 
poduzeće, jer da je izvrnulo sadržaj 
»Nane« tako, da se u filmu više ni ne 
poznaje izvorni roman. On traži, da 
se film povuče i ne prikazuje. Ali 
filmsko poduzeće uzvraća, da je za 
skupu odštetu kupilo pravo na filmo- 
vanje »Nane« i da nije povrijedilo 
nikakvo pravo. Zanimljivo će biti, što 
će suci u tom književno-filmskom 
procesu reći. 

IZ RIJEČKOG GRADA SV. VIDA 


Zaštitnik grada Rijeke je sv. Vid. Stoga se ovaj 
grad u starim spomenicima zove na latinskome 
jeziku imenom Sancti Viti Fluminis, a na njema- 
čkom Sankt Veit am Pflaum ili Phla-won. Hrvati 
ga od davnine nazivlju jedino Reka, Rijeka, i to 
po onoj maloj rječici, koja teče između gradova 
Rijeke i Sušaka, a zove se Rječina. Prema tome 
je hrvatsko ime ovoga grada starije od stranoga, 
koje je nastalo, kad se ondje počeo- štovati sv. Vid. 

Sv. Vid, rodom sa Sicilije, postade mučenikom 
za progona rimskoga cara Dioklecijana, koji 
osnutkom sjajne palače pokraj svoje rodne Sa- 
lone (Solin) udari temelje današnjemu gradu Spli- 
tu. S glasom o čudesima mlađahnoga sv. Vida 
raširi se njegovo štovanje po Italiji, Francuskoj 
i Njemačkoj, a vrlo rano- i kod Slavena. Eno nje- 
mu je posvećena divna crkva u Pragu i mnoštvo 
crkava i kapelica po Štajerskoj, Koruškoj, Kranj- 
skoj, Furlanskoj, Goričkoj, po Istri, Hrvatskoj i 
Dalmaciji. Svuda imade sela Sv. Vid, Vidovec, 
Vitoševo i t. d. iKod Trsta je brdo sv. Vid, u Istri 
su naselja toga imena u župama Buzet, Grožnjan, 
Gračišće i Paz, na otoku Krku je kod Malinske 
selo Sv. Vid i kod Dobrinja istoimena kapelica, 
koja je postojala već god. 1100. 

Teško je reći, da li je kult sv. Vida na našim 
stranama doista nastao kao nastavak poganskoga 
kulta slavenskoga »svevidljivoga« boga Svento- 
vida. Svakako je zanimljivo, da sv. Vida na Za- 
padu prikazuju kao mladoga viteza s mučeni- 
čkom palmom u ruci, a u Srednjoj Evropi kao 
vladara s krunom i žezlom, a u pratnji pijetla, tako 
da je ovdje nastala molitva: Heiliger Veit, weck 
mich auf zu rechter Zeit, nicbt zu fruh und nich 
zu spat! 

Isusovci su na Rijeci podigli sv. Vidu lijepu 
crkvu. Počeli su je graditi na svečev dan dne 15. 
lipnja 1638. Tada bijaše rektorom kolegija Mar- 
tin Bauzer, a njegovim zamjenikom Leonard Ba- 
gnus. Prvi je znamenit pisac, a drugi je Istranin 
(iz Pazina, možda zapravo Banovac, gdje još da- 
nas ima ljudi toga prezimena), koji je napisao- 
vrijedan molitvenik za Marijinske kongregacije 
Manuale sodalitatis Immaculatae Conceptionis B. 
M. V. in caesareo- et academico Societatis Jesu 
-collegio erectae etconfirmatae (tri izdanja u Beču 
1625., 1630. i 1643.), a u Sveučilišnoj knjižnici u 
Zagrebu još se danas (pod signaturom R 4257) 
čuvaju (neproučena) njegova predavanja u be- 
čkome sveučilištu od 1628. o fizici, kako ih je 
zabilježio njegov učenik Juraj Winkler. 

Premda je gradnja isusovačke crkve trajala 
preko sto godina, prezbiterij je već godine 1659. 
bio uglavnom gotov. Te je naime godine na glavni 
oltar svečano- postavljeno ono čudotvorno Ra- 
spelo, koje se na Rijeci od davnine mnogo- pošto- 
valo. Na mjestu ove crkve stajala je prije toga 
stara crkva sv. Vida, a ono je Raspelo-, prema 
predaji, bilo u njoj već u XIII. vijeku. Pripovijeda 
se naime, da je neki igrač Petar Lončarić, gubeći 
novce u igri sa dva druga, bezbožno bacio kamen 


u lijevi bok Isusov na Raspelu, pa je iz njega po- 
tekla krv, koja je poput moći spremljena u stolnu 
crkvu, a Raspelo u crkvi sv. Vida postade pred- 
metom najživljih pobožnosti. 

Sada su isusovci osnovali bratovštinu sv. Križa 
i skrenuli pažnju naroda na ono- čudotvorno Ra- 
spelo još mnogo jače. Dr. Vanino će imati pravo, 
kad tvrdi, da je ova bratovština postojala na Ri- 
jeci već šk. god. 1652./53., premda je do sada bila 
poznata potvrda tek iz godine 1656. 

Zametak ovakovih bratovština jest pobožnost, 
što se oko god. 1648. počela vršiti svakoga, petka 
u crkvi zavj etnika reda Družbe Isusove u Rimu 
(A1 Gesu) u čast muke Spasiteljeve i žalosti Go- 
spinih. 'U rečeni dan popodne skupilo bi se mnogo 
pobožna svijeta u zavj etničkoj crkvi, gdje bi se 
izložilo presveto Otajstvo, a dva bi oca tumačila 
muku Isusovu i žalosti Majke njegove. Tako je 
domala nastala prabratovština, prema kojoj su 
druge osnovane diljem čitavoga svijeta, pa i uza 
sve isusovačke kolegije po hrvatskim gradovima, 
ali nigdje joj tlo ne bijaše tako pripravno kao- na 
Rijeci. Bratovština Muke i Smrti Isusove prozvana 
je na Rijeci Brašćinom sv. Križa. Ako se iz javnih 
spisa XV. i XVI. vijeka saznaje, da su u staroj 
crkvi sv. Vida davane mise, da se od čudotvor- 
noga Raspela izmoli dravlje i sretno pomorsko 
putovanje, nije čudo, što iz XVII. i XVIII. vijeka 
imade mnogo više vijesti o- osobitim svečanostima 
isusovačke brašćine u vezi sa Raspelom. 

Kad se približavala četvrta stogodišnjica igra- 
čeve bezbožnosti i krvavoga čuda, izdan je god. 
1693. kod ljubljanskoga tiskara Josipa Tadije 
Mayera hrvatski molitvenik »Brašno- duhovno s 
molitvami i s prežuhkom Muke Isusove razmišlje- 
vanjem dopernešeno i složeno svakemu, ki se na- 
haja pridružen Brašćine Sv. Križa, udvignjenoj 
i narejenoj v Reke, poli otac Družbe Isusove,, 
z dopušćenjem gornjeh«, koji bjelodano potvr- 
đuje hrvatsku narodnu svijest pobožnih građana 
sv. Vida u XVII. vijeku. Za dokaz neka služi pred- 
govor nepoznatoga isusovačkoga pisca Hrvata: 

Štavcu poklon i pozdravljeni e. 

Slava i čast, u koj se nahaja Raspelo na levem boke 
s kamenom od Petra Lon-čarića, igravca u Rešken grade, 
udreno, mnogokrat me je opominala, da njegovu na pri- 
četku oveh knjižica priliku postavim, ku sada tebe, bogo- 
Ijubni štavče, veliken doperneševan veseljen. Ako pitaš od 
mane, u kem vremenu ovo čudo pripetilo se je, evo se 
zgodiše leto 1296., kada ov nemili igravac s dvemi- druge- 
mii pod stremon(!) crekv-e sv. Vida,, u koj -se je častilo ovo 
Raspelo, bi svoji, ludujue, pi-nezi izgubil. To leto biše 
nadglavar crekve katoliča-nske papa Bonifacio VIII., rim- 
skoga kralj estva cesar Rudolfo Habsburg, od kega zve- 
ličena kuća Austrije ishaja, a u gradu pak Rešken za 
poglavara je se nahajal vlastelin Raubar, ki rastočenu 
od Raspela ovega kerv posilil se je skupa, složiti i na 
vekove-čnjo spomenuće kamen k rane, a kerv u stolnu 
postaviti crekvu, kako dopernešeno nahajan u općin- 
skeh pismab z jezikon talijansken složeneh na tužbah 
sprotu Pavlu di Žara leto 1573. u broju od općinskeh 
pisan 76. členu od tužbe 3. Ovega dakle Raspela priliku 
pred očima tvojemi tebe, bogoljubnemu štavcu, doper- 
neševam. U ovoj gljedaj vrutak kervavi iz levoga boka 
ishodeći, kega nemili kamen je stvoril, i razmisli, da 
nihdar ne krati, ki se k njemu uteiče, z vrutkom napo- 

jiti ga od miloserđa. Poznavaju mnogi, ki uti'hu od njega 
dostignu u bolah svakojaškeh i potrebah. Vidiš i ovde 
od vremenite ruke njega stvorena, kako svedočuje samo 
Raspelo. Vreme ovo te stiska, da s čudom prevelikon 
njemu se pokloniš. Ruku viseću na čavle od nog Raspela 
ovega nahajaš? Spomenuće donaša njegovega kervavega 
udorca, ki te poziva bogoljubno i pomnjivo ovu šestu 
razmišljevati ranu. Grad spisan polak ovega Raspetoga 
pomnjivo gljedaš? Ov te k seibe poteže, da postupiš u 
njega, i on tebe prikazati hoće Družbe Isusove crekvu, 
u koj sada se ovo časti preslavno Raspelo. Zato da Isu- 
karsta Raspetoga na ćele oveh knjižic postavljan, slo- 
bodno dopušćeno mi je izreći riči Pavla apustola ple- 
menitemu slovinskemu narodu, ki s slavnem veseljem i 
s častju ovo uživa Raspelo: »Nisam stanovito ja sudil 
meu vami drugo znati nego Isukarsta i ovega Prope- 
toga.« I. Cor. 2. v. 2. Budući dakle da i ja od rečenoga 
izniknul sam naroda i mnogokrat u osobnjen razgovore 
i duhovnem pripovedanjem želei sam zvišiti slavu prilike 
našega udrenega Raspetoga, ovega sada tebe, bogo- 
ljubnemu štavcu, prikaževan Propetoga, kega grajani 
grada Reskoga leto 1600. suprot nagle smerti branitelja 
su spoznali, kada bi od anđeli iz grada nošen i vijen 
sverhu crekve od Tersata (ku ćiniše uzidati knez Mi- 
kula od Frangepani u spomenuće prebivanja trih let i 
sedan meseci, u keh na oven isten meste zaderževala i 
častila se je Blažene Device Darije Kuća iz Nazareta, 
na deset maja leta 1291. od anđeli pernešena i odnešena 
u Italiju leta 1294. na deset decembra), od kega vremena 
ni se veće videla u grade Rešken kužna bolezan. Ostala 
druga mnoga ćudesa ovde tebi nedoperneševan, ka se 
zgajaju s kervju iz ovega Raspetoga protočenu, s ku 
potrebni se ukrepe, nepokorni se prestraše, a bogoljubni 
se razvesele. Zarad keh ćudes s glasnoviton načinon po- 
lak mnogeh narod i plemeniteh gradi se nahaja u veli- 
koj časte i slave ovo preslavno Raspelo, sverhu kega 
ni ti potrebno preporučevat poklon i ljubav, kada samo 
te dopeljeva, da. u prilike ovoj Isukarsta tvoga i njegovu 


ljubeznivost poznavaš, ku u potrebah svakemu s šestu 
ovu ranu milostivo otkriva. »Pristupite k njemu i raz- 
veseliti se hoćete, a obrazi vaši ne te se zasramovati«. 
Tako me kralj David u psalmu 33. opomina. Pristupi 
dakle k prilike ovoj, bogoljubni štavče, ku, kad poglje- 
daš, želim, da bi ! š imel sagda korisno spomenuće od 
udorca, kega na leven boke učinil je kamen, i po obil- 
noj kerve, ku ovo je protočilo raspelo, sagda biš svako- 
jaško od grehi u gorućem sercem tvojem nahajal očiš- 
ćenje. Ta duhovni ako budem opominanja mojega do- 
stignul konac, uistinu izvišena i raširena biti hoće ovega 
Raspetoga slava i poštovanje. 

Primjerak Brašna duhovnoga, iz kojega je ovo 
prepisano, vlasništvo je Sveučilišne knjižnice u 
Zagreibu (sign. R 1259). Nažalost u njemu nema 
nijedne slike, koje se u predgovoru spominju, a 
imala bi biti tri bakroreza, koje je izradio Juraj 
Šubarić, kako tvrdi Ivan Kukuljević u Hrvatskoj 
bibliografiji (Zagreb 1860.) na str. 26. 

Ova prekrasna knjižica, koja je napisana jezi- 
kom, kakav se još danas govori na Rijeci i u nje- 
zinoj okolici, puna je molitava, litanija, razmišlja- 
nja i brašćinskih pravila, a na više je mjesta u 
njoj izričito nazvan jezik slovinski, t. j. hrvatski. 
Njezin autor, premda po vlastitoj izjavi Hrvat, 
nije savršeno više vladao svojim materinskim je- 
zikom, a ljubljanski tiskar mnogo je toga složio 
prema slovenskome jeziku, tako da čitanje ove 
knjižice isprva ne teče glatko i dobrome pozna- 
vaocu čakavskoga narječja, ali ona ipak jest i 
ostaje svjedok, kako su nekada govorili i osje- 
ćali stari čestiti građani riječkoga grada sv. Vida. 

NIKOLA ŽIC 


PRVI SAKUPLJAČI MARAKA 


Sakupljanje maraka — filatelija — danas je 
raširena po cijelom svijetu. Nema kraja, gdje se 
ne bi našao barem po koji filatelista. Svaka mar- 
ka, koja je za obična čovjeka posve neznatna 
stvar, za filatelistu predstavlja vrlo veliku vri- 
jednost. S tim sakupljanjem maraka povezan je 
neki naročiti užitak, a osim toga filatelija već 
danas uključuje u sebi i rentabilan posao. Što više 
imade i takvih filatelista, koji filateliju ne sma- 
traju nikakovom zabavom, nego je shvaćaju sa- 
svim praktično i trgovački te ,su uz takvo shvaća- 
nje na njoj osnovali i svoju egzistenciju. 

Filatelija je novi izum. Još joj nema niti sto 
godina, što je sasvim razumljivo, jer niti prva 
poštanska marka još nema stotinu godina. Kako 
se znade iz povijesti, prva poštanska marka iz- 
dana je godine 1840. Uz tu godinu je također 
vezan i postanak filatelije. Iste je godine francu- 
ski trgovac Mosen oglašavao u novinama, da pro- 
daje album prvih žigosanih poštanskih maraka, 
koje nose datum prvog dana izdanja. Taj album 
se danas nalazi u posjedu engleskog kralja te 
vrijedi oko pet milijuna dinara. 

Kasnije je konstatirano, da je Mosen bio prvi 
sakupljač maraka na svijetu. Već godine 1841. 
objelodanila je svoje marke i vlada Sjedinjenih 
Država, a do god. 1850. imale su sve američke 
i evropske zemlje svoje marke. Sasvim je razu- 
mljivo, da su se za filateliju najprije počeli ljudi 
zanimati tamo, gdje su izašle prve poštanske 


marke. To su bili Francuzi, Englezi i Belgijanci. 
Oko 1860. godine filatelija se počela širiti i po 
srednjoj Europi, a u mnogim zemljama su osno- 
vana društva filatelista. Iako su u stvari od po- 
stanka filatelije prošle samo 94 godine, ipak je 
ona već postala strast ljudi na svim kontinentima. 

Najveću zbirku starih i skupih maraka imade 
engleski kralj Đuro. Vrijednost njegovih fila- 
telističkih zbirki ne može se točno procijeniti, 
ali se drži, da iznosi Više desetaka milijuna dinara. 

Najskuplja filatelistička vrijednost je američka 
poštanska marka od 4 centi, koja je izdana 1856. 
Tiskarskom pogreškom kraj broja 4 napisano 
je engleski slovima »jedan« mjesto »četiri«. Je- 
dan strastveni filatelist u Americi kupio je ovu 
marku za 1.400.000 dinara. 

U Engleskoj, Francuskoj i Njemačkoj imade 
danas knjižara, koje se bave isključivo' izdava- 
njem albuma za poštanske marke i trgovinom 
starim poštanskim markama, jer danas veliki broj 
filatelista živi isključivo od te trgovine. /?. T. 


V Tvrdoglavost i lijenost su dva slaba svojstva! 

Mnogo toga bi se dalo popraviti, da ljudi nisu lijeni i tvrdoglavi. 
Vi ste takav! Vi dobro znate, da je Radenska kiselica vanredna za 
piti, za zdravlje dobra, te liječi mnogu bolest, dok nije jako zasta- 
rjela, pa ipak još do danas niste poslali svoju adresu na jednoj do- 
pisnici, da Vam se pošalje cjenik za dobavu kiselice, opširnu brošuru 
o njoj, te kupališni (banjski) prospekt. Sve dobijete badava! Ne bu- 
dite tako lijeni, radi se o Vašemu zdravlju i dobrom osjećanju. Poša- 
ljite još danas svoju adresu na: Kupalište i Lječilište Slatina Radenci, 
Slovenija. Glavni zastupnik za Zagreb i okolicu: Ljubljanska ulica 5. 
Telefon 36-31. 

DJECA I RAD 

Nema boljega uzgojitelja i učitelja 
od rada, pravog i korisnog rada. Na 
nj treba djecu priviknuti već od ra- 
ne mladosti te ih primjerom i riječju 
poučavati da cijene i poštuju rad. Na 
taj inačin ne ćemo imati ljudi, koji 
rad smatraju nesnosnim bremenom i 
kaz/nom ;te iskorišćavaju svaku pri- 
godu, da izbjegnu radu ili da što ma- 
nje rade. Nema gore stvari od nasil- 
nog rada, rada preko volje, koji *se 
često, zapaža u suvremenom društvu. 
Tom prigodom strada i sam posao, 
a pati i onaj, koji ga vrši, jer mu ne 
izlazi iz neke .nutarnje potrebe niti 
mu je skopčan s bilokakvim zadovolj- 
stvom. 

Dijete mora imati vremena za igre 
.i zabave, ali to ne smije ispunjati sav 
njegov život. Dijete mora i raditi! 
Kao što u očinskom domu mora usi- 
sati ljubav prema vjeri i domovini, 
ljubav prema svemu lijepome i dobro- 
me, tako mora već u najranijim go- 
dinama steći i ljubav za rad. To na- 
pose vrijedi za djevojčice, koje bi već 
u očinskom domu morale dobiti neko 
teimeljmoi zinanje i osjećaj zai samo- 
stalno vođenje kućanstva i gospodar- 
stva, Nažalost to se u suvremenom 
đ.uštvu vrlo često zanemaruje i pušta 
se, da djevojčice sve svoje vrijeme 
troše u zabavi ili u strastveno čitanje 
kojekakvih knjiga, koje više škode 
nego koriste. Takva djevojčica sigur- 
no ne će biti dobra radnica ni u je- 
dnom zvanju i zaposlenju, a najma- 
nje u kućanstvu i gospodarstvu. 

Već djecu od četiri godine treba 
polako uvoditi u rad, a od šest go- 
dina moraju nešto pomagati u kući i 
sama obavljati neke poslove (na pr. 
čistiti cipele i si.). Takva domaća ra- 
dna škola traži od majke veliku po- 
žrtvovnost, a s vremenom i dovoljnu 
stručnu spremu i izobrazbu, jer su 
djeca od 12 do 14 godina vrlo strogi 
kritičari i prosuđivači. No zato se sav 
trud, koji majka ulaže u pouku u ra.- 
du, doskora isplaćuje. Djeca osim na- 

klonosti k radu i osim uvježbanih ra- 
dnih sposobnosti postaju sposobna da 
u kući vtše različite poslove i bez 
majke te znadu održati red u obitelji 
i u slučaju, da se majka razboli. Ta- 
ko se djeca zarana vježbaju za sa- 
mopomioić i odgajaju se za izmjenično 
potpomaganje i za. ljubav prema svo- 
me domu i svojoj obitelji. To je vrlo 
važno za današnje vrijeme, kad je 
obitelj rastrovana i rasparčana i kad 
se djeca i roditelji jedva poznadu i 
slažu. 

Naravno, majka mora sama da zna- 
de, što treba raditi i kako treba ra- 
diti, jer inače ne će nikad znati na- 
viknuti djecu na pravi red ii pravi 
posao. Ako je dijete stiglo iz škole 
vruće ili pokislo, razumna, ga majka 
zbog posla ne će poslati u dučan, da 
joj kupi soli, nego će se najprije po- 
brinuti za njegovo zdravlje. Majka 
će kćerki pomagati prati posuđe, na- 
miještati stol, pospremati sobu i ku- 
hinju, da djevojčica vidi, kako se pra- 
vilno radi: tako će jedino sve naj- 
bolje naučiti. Nema za djecu razornije 
stvari nego kad im roditelji jedno 
govore, a svojim primjerom i radom 
pokazuju drugo, obratno. Kako može 
jedan pijanac poučavati djecu, da ne 
piju, ili jedna nevrijedina domaćica 
čvoju djecu u domaćinstvu? 

Treba paziti, da se djeci nikad ne 
daje jedan posao da obave — zbog 
kazne. Tada se sam rad degradira. 
Dijete treba da. se smatra počašće- 
no, ako je od majke dobilo mandat 
da izvrši jedan ili drugi posao. Maj- 
ka treba da je u poslu s djecom lju- 
bezna i susretljiva te nikad n esmije 
djeci narediti posao, Ikoji je za njih 
pretežak. Jedino će tako u svom tru- 
du vidjeti uspjehe, jedino će tako 
uzgojiti svoju djecu kao radišne lju- 
de, koji će se znati snaći u svim zva- 
njima te talko i u najtežim časovima 
udesiti pošten .opstanak, jedino će 
tako odgojiti svoje kćeri za pravi, 
njihov poziv i stvoriti od njih žene 
sa zlatnim rukama i dobrim srcem. 

L. L. 

Jelovnik 

JELA S VIŠNJAMA 

Za trešnjama dolaze višnje, koje se 
u kuhinji dadu upotrijebiti slično kao 
i trešnje, samo trebaju više šećera. 
Evo nekoliko primjera, gdje sve mo- 
žemo zgodno upotrijebiti višnje. 

Naduvak od riže s višnjama. Ku- 
haj polagano na prikrajku štednjaka 
12 dkg probrane, oprane riže u 1 li- 
tri mlijeka. Kad riža postane meka 
kaša, posoli je malo, dodaj malo va- 
nilije, 6 dkg maslaca, 7 dkg Šećera, 
3 žumanjka 1 tvrdi snijeg od 3 bje- 
lanjka. Sve to promiješaj i uspi u 
oblik namazan maslacem i posut pra- 
hom od šećera, ali tako, da uspeš je- 
dnu naslagu te mješavine od riže pa 
naslagu opranih i od koštica očišće- 
nih višanja, a na te višnje opet osta- 
tak mješavine od riže. Peci, dok ne 
požuti. 

Puding od višanja. Miješaj, dok se 
ne zapjeni, 12 dkg maslaca s 20 dkg 
šećera pa jedno za drugim 10 dkg fi- 


nih mrvica od kruha, malo cimta 
(V cm), limunove kore (1 cm), % kg 1 
višanja opranih i očišćenih od ko- 
štica te snijeg od 6 bjelanjaka. Oblik 
za puding namasti i pospi mrvicama 
od piškota, uspi tijesto, oblik zatvori 
i kuhaj na pari 40 minuta. Kad je 
gotov puding, prelij ga crnim vinom 
i brzo nosi na stol. 

Kolač s višnjama. Načini na daski 
tijesto od 20 dkg brašna, 10 dkg ma- 
slaca, 5 dkg šećera, 2 cm limunove 
kore, na vršku noža amonija i 2 žu- 
manjka. Tijesto ostavi na hladnu mje- 
stu, zatim ga razvaljaj, izreži krug* 
a od ostatka tijesta načini uokolo 
okrugli pojas. Tijesto stavi u nama- 
šten, brašnom posut oblik i prstima 
ga pritisni uza nj. Napuni ga zatim 
pekmezom od višanja, namaži s kraja 
jajetom i pospi sitno nasjeckanim ba- 
demima. Peci u pečenjari, a kad je 
kolač pečen, stavi ga na ravnu po- 
sudu i pospi šećerom. 

Pekmez od višanja. Izvadi koštice 
iz 1 kg višanja, pospi ih kristalnim 
šećerom i kuhaj u glinenoj posudi 
dosta brzo i neprestano miješajući. 
Kuhaj najduže Vi sata, zatim skini sa 
štednjaka, pusti da ohladi, a. nakna- 
dno možeš dodati i čašicu konjaka. 

Engleski kompot od višanja (svje- 
ži). Opranim višnjama odreži napola 
štapčice, polij ih vodom kuhanom sa 
šećerom (na 1 kg višanja 1 litra vode 
i 30 dkg šećera). U glinenoj posudi 
kuhaj tako te višnje polagano 10 do 
15 minuta. Kad ohlade, prilij im ča- 
šicu dobrog ruma. 

Kompot od višanja (za zimu). Zrele* 
tvrde višnje operi, metni u boce i sti- 
sni, da ih dosta stane u njih, zalij 
hladnom rastopinom šećera (na 1 li- 
tru vode 60 dkg šećera) i sveži do- 
bro pergamenom. Zatim te boce metni 
u veliku posudu, između njih stavi si- 
jena i kuhaj 8 do 10 1 minuta. S. A. 


Pranje kose 

Vrlo je važno za njegu kose, čime se ista 
pere, zato valja osobitu pažnju posvetiti 
izboru sredstva za pranje kos* 1 . Kao oso- 
bito pouzdan za pranje kose jest 

Shampo - kosoper od Kopriva 



Pravi proizvod nosi zaštitni znak. 
Cijena dvostrukom obroku t. j. za dva 
pranja samo Din 3— .Pošto tko unaprijed 
šalje Din 10*— dobiva listovnom poštom 
3 dvostruka omota po Din 3*— franko. 

Kaptolska ljekarna sv. Mariji osno- 
vana g. 1599. u Opatovini 7 
VLATKO BARTULIĆ, Zagreb, Dolac 
kraj Tržnice 

Demonstracija žena u Carigradu. — 

Prije nekoliko dana priredile su žene 
u Carigradu bučne demonstracije. De- 
monstrantkinje su bile tako žestoke, 
da ih je policija morala rastjerati. Po- 
vod demonstracija bila je nečistoća po 
carigradskim ulicama. 

Neuspjeh hitlerovske mode. Kako 
žena ostaje žena uza sve to, što se 
hitlerovci u Njemačkoj diče tobožnjim 
uspjesima kod žena, pokazuje najbo- 
lje to, da nije uspjelo uniformirani e 
žena u Njemačkoj, kako su to hitle- 
rovci htjeli provesti. Htjeli su stvoriti 
posebnu »njemačku modu«. No u tom 
pogledu je njemačka žena htjela osta- 
ti Europejka kao i sve žene ostalih 
naroda. Modni saloni su se doduše 
uporno mučili, da stvore posebnu 
njemačku haljinu, posebni šešir ili 
kapu za njemačku ženu itd. Neke su 
žene biile to i prihvatile,, ali su ih na 
ulici dočekali s primjedbama. Ton toj 
novoj njemačkoj ženskoj modi imala 
je davati žena ministra za propagan- 
du Goebbelsa, koja se također vrlo 
mnogo trudila da to izvede. Međutim 
je gđa Goebbels, prozvana »diktator 
ženske mode«, bila prisiljena da vrati 
svome mužu mandat na tome polo- 
žaju. 

Gigantski termometar. Skoro duž 
čitava Eiffeiova tornja diže se ogro- 
mni toplomjer, koji sv.im Parižanima 
pokazuje dnevnu i noćnu tempera- 
turu, jer su sve brojke i znakovi 
osvijetljeni bezbrojnim jakim žaru- 
ljama. 

Moderni sat. Na jednom london- 
skom kolodvoru podignut je čudan i 
zanimljiv sat. Kazaljki uopće nema, 
već se ogromne jako osvijetljene 
brojke nalaze na jednom pomičnom 
mehanizmu, koji .ih u vertikalnom 
smjeru diže i spušta, a nalazi se u 
vezi sa satnim nastrojeni, koji ođrnje- 
ruje kretanje gigantskih brojki. Tvr- 
đe, da se čovjek po ovom satu mnogo 
brže i lakše orijentira u vremenu, 
nego po običnim satovima sa kazalj- 
kama. 

Služavka dobila najveću književnu 
nagradu. Ovih dana podijeljena je 

najveća 'književna nagrada Danske, 
t. zv. nagrada Andensema. Dobila, ju 
je jedna služavka, koja je napisala 
roman »Ključ smrti«. Kako se tvrdi 
u književnim krugovima, ovaj je ro- 
man senzacija., koja će odjeknuti po 
cijelom svijetu. 

Ruska kraljica ljepote umrla je kao 
pastirica u Engleskoj. Prije kratkog 
vremena umrla je u jednoj londonskoj 
bolnici Ruskinja Vera Taberkova^ Ona 
je još prije rata došla iz svoga sela 
u Petrograd, gdje je živjela kao slu- 
žavka. Tu se udala za jednoga zla- 
tarskog pomoćnika, koji je bio iz 
istoga sela kao i ona. On je poslije 
ženidbe otvorio dragulj arslku trgo- 
vinu, u kojoj je namjestio svoju že- 
nu. Kako je Vera Taberkova bila ne- 
obično lijepa, to su se u zlatarsku 
trgovinu njezina muža navraćali lju- 
di iz najviših krugova. Gotovo nije- 
dan od njih nije propustio prigodu, 
a da ne udvara lijepoj prodavačici 
Tako je na pr. jednoga dana došao 
u njezinu trgovinu neki knez, koji je 
kupio 200 najljepših bisera. Platio je 
za njih itri milijuna ruballja i onda ih 
objesio oko vrata dragulj arevoj ženi. 
S vremenom su se Taberkovi neobično 
obogatili, tako da su iza toga otvo- 
rili najveću zlatarsku i dragulj arsku 
trgovinu u Petrogradu. Što više i 
carski dvor je postao njihova stalna 
mušterija. Osim toga je Vera Taber- 
kova prigodom jednoga natjecanja 
izabrana kraljicom ljepote i kao ta- 
kva bila prozvana »ruska Venera«. 
Tu titulu je nosila sve do svjetskoga 
rata. — Kad je međutim došao bolj- 
ševički prevrat, učinio je kraj bogat- 
stvu Taberkovih. Muž Vere Taber- 
kove bio je ubijen, dok je ona pobje- 
gla u inozemstvo. Došla je u Lon- 
don, a odatle k jednomu seljaku, kod 
kojega je čuvala krave na pašnjaku. 
Svatko je znan, da je ta pastirica 
Ruskinja, ali nitko nije poznavao nje- 
zine prošlosti. Istom poslije smrti sa- 
znalo se, tko je zapravo ona. Prema 
njezinoj želji, stavili su joj u lijes 
dijađem, koji ona nikada nije htjela 
prodati unatoč velike bijede, u kojoj 
se nailazila. 

Buduća ciganska kraljica je Špa- 
njolka. U Varšavi je obavljena ovih 
dana rijetka svečanost. Ženio se ci- 
ganski prijestolonasljednik. On se zo- 
ve Mihael. Za ženu je uzeo mladu Ci- 
ganku, koja potječe od jedne španjol- 
ske ciganske obitelji, koja se ubraja 
među najstarije obitelji te vrste. Na 
ovoj svadbi bilo je okupljeno do 150 
ciganskih predstavnika iz sviju strana 
svijeta. Posebno su bili dobro zastu- 
pani cigani iz Španjolske, Brazi'li je i 
Argentine. Iza toga bio je okrunjen 
kralj Kliverle, što* se obavilo uz velike 
ciganske svečanosti, koje su prima- 
mile u ciganski tabor veliki broj ci- 
vilnih osoba. Za tih svečanosti plesali 
su se ciganski plesovi i pjevale stare 
ciganske pjesme. Zanimljivo je spo- 
menuti, da je Kiverie u toj krunidbi 
obavijestio poljsku vladu u Varšavi i 
pozvao na svečanosti njezina zastup- 
nika, koji međutim nije došao-. 


Pregled događaja 

26. s v i b n j a. Okolina bivšeg špa- 
njolskog kralja demantira vijesti, 
koje su se posljednjih dana poja- 
vile u svjetskoj štampi, da, se Al- 
fons XIII. odrekao svih svojih pra- 
va na španjolsko prijestolje. — 
Turski ministar vanjskih poslova 
Ruždi-ibej nalazi se u Parizu, gdje 
je posjetio francuskog ministra 
vanjskih poslova Ba-rthou-.a i pret- 
sj ednik a Dou m e rgu e - a. 

27. Francuski avijatičari Codos i Ros- 
si uspješno su završili lijet iz Pa- 
riza do New-Yorka. 

28. U Žene vi je konferencija za raz- 
oružanje zapela. Govori se o nje- 
noj odgodi, ali se tome naročito 
protivi Francuska,. 

29. U štampi se šire vijesti o radi- 
kalnim promjenama u Rumunjskoj 
unutrašnjoj politici. Tako se go- 
vo,ri, da, bi se imala provesti li- 
kvidacija parlamentarizma i mje- 
sto toga da bi došao autoritativni 
režim. Vlada službeno demantira 
te vijesti. 

30. Sveti Otac je imenovao zagrebač- 
kim nadbiskupom - koadj utorom 
msgra dra Alojzija Stepiinca. — 
Varšavski nadbiskup i primas 
Poljske kardinal Hlornđ stigao je 
u Pariz. 

31. U Ženevi su završeni pregovori o 
sa a rakom plebiscitu, koji će se 
izvršiti 13. siječnja 1935. 

1. li'pnj a. Sve su američke novine 
pune vijesti o strahovitoj suši. 
Štampa je tim povodom konstati- 
rala, da će ovogodišnja žetva biti 
tako slaba, kakova se ne pamti u 
posljednjih 25 godina. 

<2. Između Rusije i Japana vlada ve- 
lika napetost. Zbog nekih incide- 
nata, koji su se desili na sovjetsko- 
mamdžurskoj granici, uputila, je 
moskovska vlada japanskoj vladi) 
notu, u kojoj žali incidente. 

3. U Francuskoj Republikanska fe- 
deracija, glavna stranka .desnice, 
kojoj je na čelu Louis Marin, pri- 
hvatila je na. svom kongresu za- 
ključak, da se zabrani slobodno 
zidarstvo. 

4. Preuizv. g. dr. Ante Bauer, nadbi- 
skup zagrebački i hrvatski metro- 
polita, poklonio je novom nadbi- 
skupu-kondj utoru preuz. g. drm 
Alojziju Stepincu zlatni lanac, križ 
i prsten. 

5. U grčkom parlamentu došlo je do 
incidenta između genrala Konđi- 
liisa i šefa agrarne stranke Papa- 
nastasiu-a. Tim povodom je jedan 
pristaša Kondilisa tvorino napao 
Papanastasiu-a, koji se od udarca 
srušio i ozlijedio desno rame. 

6. Pretsj ednik konferencije za raz- 
oružanje Henderson predlaže, da 
se konferencija privremeno ra- 
ziđe. 

7. Mussolini se otputio na odmor 
u Sjevernu Italiju, gdje se kani 
sastati sa Hitlerom. Mjesto i vri- 
jem sastanka još nije točno od- 
ređeno. 


459 


r 


z« dobri, djecu CRVENI KRALJ I NJEGOV SIN 


U nekom carstvu živio’ stari vladar, a zvali su 
ga — Crveni kralj. Stari ljudi obično malo spa- 
vaju, ali naš je kralj uvijek dobro spavao i uvijek 
sanjao neke čudne sne. Tako je jednom sanjao, 
da kad bi dobio konja, na kojemu jaši zmaj sa 
dvadeset i četiri glave, te kad bi na njemu obišao 
cijelo svoje kraljevstvo, da bi postao opet tako 
mlad, kako je bio nekoć, kad ga okruniše. Kad 
se probudio iz sna, ražalosti se tako, da ni jesti 
nije htio. Taj san nije mogao da zaboravi. Bio je 
tako žalostan, da je već svima bilo čudno, što se 
sa kraljem desilo. I stariji kraljev sin je o tome 
čuo te odmah pođe do svog oca i upita: 

»Što ti se dogodilo, dragi moj oče? Kakva te 
nevolja stigla, da si tako žalostan, te ni jesti ne 
ćeš?« 

Crveni kralj odgovori: 

»Sinko dragi! Sanjao sam noćas čudan san i ne 
mogu da ga zaboravim.« I ispriča mu svoj san. 
»Sve bih dao, ničeg ne bih žalio, samo da tog 
konja dobijem, te da se opet pomladim. Ali tko 
će ga pribaviti? Ima li u svijetu takva srčana čo- 
vjeka?« 

»Ne brini se, oče dragi!« reče kraljević. »Bla- 
goslovi me na put, a ja ću pokušati, da tog konja 
dobijem. Ničeg se ne bojim, pa ću i tog zmaja da 
nadjačam.« 

Stari kralj se vrlo razveselio, kad je čuo hrabre 
riječi svog sina. Odmah mu se i jesti prohtjelo. 
Kraljević izađe iz palače te se zamisli, na koju 
stranu da krene u potragu za majem sa dvadeset 
i četiri glave. 

Najednom se odnekud pojavi starica, te upita 
kraljevića, što se zamislio. 

Kraljević joj reče: 

»Moram otići u nepoznati kraj i potražiti zma- 
ja, koji ima dvadeset i četiri glave. Taj mi mora 
dati svog konja. To je želja mog oca, a starome 
čovjeku treba želju ispuniti. Sad hoću da idem, 
ali ne znam, na koju stranu da krenem. 

»'Ne brini se i ne muči svoju glavu, kraljeviću,« 
reče starica. »Putuj ravno na onu stranu, gdje 
sunce izlazi, ali ne zaboravi uzeti sobom dva po- 
moćnika. Svaki od vas da ima češalj, česalo i četku 
za čišćenje konja. Sve ostalo bit će vam lako.« 

Kraljević zahvali starici te ode da traži pomoć- 
nike za put. Kad je izabrao pomoćnike, opremi 
se kako treba, uzme sve, što mu je starica savje- 
tovala, oprosti se s Crvenim kraljem te krene. 

Dugo su putovali prema istoku, kad najednom 
opaze, gdje se nešto sjaji. 

»Kakvo je to> čudo?« pita jedan drugoga. Kad 
dojašiše bliže, ugledaše poljanu srebrnom tra- 
vom pokritu, za poljanom srebrnu šumu, u kojoj 
je živio zmaj, pred šumom srebrnu rijeku, preko 
koje vodi srebrni most. Dugo su se svemu čudili 
— sve, dok se već smrklo, pa odluče tu preno- 
ćiti. Kraljević reče: 

»Vi kuhajte večeru, a ja ću otići na most. Kad 
se vatra razgori, uzmite nož, metnite ga da se 
usija i bodite s njime u zemlju. Samo nemojte 
zaspati, pa će biti sve dobro.« 


Pomoćnici počeše kuhati večeru, a kraljević 
pođe k mostu, sjedne na obalu rijeke te stane 
čekati. Dugo je čekao, kad najednom čuje, gdje 
neko jaši po mostu te viče: 

»Oj, oj, kako ovdje sve zaudara čistim duhom. 
Ko se usudio doći u moje kraljevstvo? Taj će 
skupo da plati svoju smjelost.« 

Kad je došao bliže, opet pita: 

»Ko je tu? Javi se! Ionako ću te naći.« 

Kraljević izađe ispod mosta i vidi, gdje ravno 
prema njemu jaši velik zmaj sa šest glava. 

»To još nije onaj pravi,« pomisli kraljević. 
»Ovaj ima samo šest glava. To još nije takva 
nevolja.« 

Sad ga opazi zmaj pa zaurla: 

»Što hoćeš ovdje?« 

»Hoću da se s tobom borim,« odgovori kra- 
ljević. 

»Gle, kako si hrabar. Pa kako hoćeš, da se bo- 
rimo?« 

»Rrvat ćemo se; ko koga nadjača.« 

»Vidjet ćemo,« kaže zmaj pa siđe sa konja. 

I počeše se boriti. Zmaj uhvati kraljevića te ga 
baci pod sebe. Ali kraljević, koji je bio vrlo jak, 
digne se odmah na noge i baci se na zmaja. 
Uhvati ga iz sve snage te s njime tako udari u 
zemlju, da se zmaj zabuši u nju sve do ramena. 
Samo je glavama micao i jezike pokazivao, ali 
izvući se nije mogao. Kraljević, ne gubeći vre- 
mena, istrgne mač te mu odsiječe sve glave, iz 
glava izreže jezike i naniza ih na vlat srebrne 
trave. Zatim uzme zmajeva konja te pođe do 
svojih pomoćnika. Kad je došao do njih, vidi, 
kako obojica spavaju. Nož viri iz zemlje, a iz 
njega curi krv. Kraljević ih probudi i ukori, što 
su zaspali. 

»Dobro,« reče, »da je to bio samo mali zmaj, 
jer da je bio veći, poginuo bih ja, a poginuli biste 
i vi.« Sveže konja i legne spavati. 

Sutradan se kraljević probudi rano, probudi i 
svoje pomoćnike, te krenuše dalje. Putovali su 
neko vrijeme, kad opaziše, da leti oko* njih orao. 
Doleti bliže te kaže: 

»Dragi kraljeviću! Već sedam godina nisam 
jeo. Ti imaš suvišnog konja. Daj mi ga, a ja ću 
ti zato pomoći, kad budeš u nevolji!« 

Kraljević siđe sa svog konja i uzjaši onog, ko- 
jeg je oteo zmaju. 

»Uzmi«, kaže, »pa jedi!« Orao zahvali, uhvati 
konja i odleti. 

Kraljević krene sa svojim pomoćnicima dalje. 
Kad su malo odmakli, najednom opet nešto za- 
blista, da su ih od sjaja oči zaboljele. Kad dođoše 
bliže, ugledaše zlatnu poljanu, za poljanom šumu 
od zlatnih drva, pred šumom teče zlatna rijeka, a 
preko rijeke zlatan most. Pao je mrak, pa naši 
putnici ostadoše kraj šume na konak. Konje pu- 
stiše da pasu, a sami stadoše kuhati večeru. 
Kraljević pođe opet do rijeke, nađe most te sje- 
dne da čeka. Prije negO' je otišao, zapovjedi svo- 
jim pomoćnicima, da ne zaspu te da cijelo vrijeme 
bodu usijanim nožem u zemlju. Pomoćnici su ovaj 

puta toili. već marljiviji te nisu spavali, nego su 
cijelo vrijeme udarali usijanim nožem u zemlju. 

Kraljević sjedi pod mostom te čeka. Čeka, čeka, 
pa mu se već prohtjelo i spavati. Najednom čuje 
neku buku. Odmah se dosjeti, da je to zmaj. 
Zmaj pak odmah osjeti, da je tu neko tuđi, te 
poviče groznim glasom: 

»Oj, kako tu sve zaudara čistim duhom! Ko se 
usudio doći u moje kraljevstvo?« 

»Ja,« odgovori kraljević izlazeći zmaju usu- 
sret. »Ja, sin Crvenog kralja.« 

»E, pa takih se ja ne bojim,« reče zmaj. 

»Ta ni ja se tebe ne bojim,« odgovori kraljević. 

»A što tražiš ovdje?« upita zmaj. 

»Hoću da se s tobom borim,« odgovori kralje- 
vić. »Ko će koga bolje udariti, ali tako, da onaj, 
koji padne, više nikad ne ustane.« 

Zmaj stane da silazi sa konja, ali kraljević u 
taj tren vikne svoje pomoćnike. Kad ovi začuše 
njegov glas, dotrče odmah do mosta. Zmaj je 
već vidio, da će biti zlo, pa htjede sjesti na konja 
te pobjeći, ali sva trojica se bace na njega. Zmaj 
stane moliti, da ga puste, ali kraljević ni da čuje. 
Baci se na njega s mačem, pomoćnici odmah pri- 
skoče u pomoć i za čas mu odsjekoše svih dva- 
naest glava. Opet odreže kraljević sve jezike i na- 
niza ih na zlatnu vlat. Uzme zmajeva konja, te 
sva trojica pođu spavati u svoj logor. Konje pu- 
stiše da pasu, a sami legoše spavati. 

»Dobro je,« reče kraljević, »što niste zaspali 
kad sam se borio sa zmajem, jer bi nas svu tro- 
jicu pogubio.« 

Ujutro se opet rano digoše, te krenuše dalje. 
Kraljević je htio sve da žrtvuje, samo da zmaju 
sa dvadeset i četiri glave oduzme konja. Htio je 
da razveseli svog starog oca. 

Kraljević uzjaši konja, kojeg je oteo zmaju sa 
dvanaest glava, a onog, na kojem je jašio jučer, 
dade jednomu od svojih pomoćnika. Četvrti konj 
išao je za njima bez konjanika. 

Jedva krenuše, kad doleti opet onaj isti orao 
te reče: 

»Kraljeviću, ti imaš opet suvišnog konja. Daj 
mi ga, jer ja se nisam jučer dosta najeo. Pomoći 
ću ti, kad budeš u nevolji.« 

Kraljević mu dade i drugog konja. Orao za- 
hvali, uhvati konja i odleti nekud u goru, a kra- 
ljević krene sa svojim pomoćnicima dalje prema 
istoku. Ovaj puta su dugB jašili, dok opet naje- 
dnom opaziše, kako nešto u daljini blista. Do- 
jaše bliže, ali ni gledati ne možeš, kako se sve 
sjaji. Morali su se zaustaviti i čekati sa zatvore- 
nim očima sve, dok se nije smrklo. Tek onda 
krenuše dalje. Za neko vrijeme dođoše do po- 
ljane od samih alemova, za poljanom se nalazila 
šuma od 1 alema, pred šumom rijeka od alema, a 
preko rijeke most od alema. Svi bijahu zadivljeni 
tolikom ljepotom. Ali nastane večer, te se trebalo 
odmoriti. 

Skočiše sa konja i pustiše ih da pasu. Pomoć- 
nici stadoše kuhati večeru, a kraljević pođe do 
rijeke pod veliki most. 

»E, tu će biti gore,« pomisli kraljević, »ali ne- 
kako će već ići.« Nije više ni čekao zmaja, već se 


vratio k svojim pomoćnicima. Večera već bijaše 
gotova. Kraljević sjedne k vatri, najede se pa reče: 

»Sad vadite mačeve iz korica, pa ih grijte na 
vatri, jer će nastati velik boj.« 

Sva trojica sjedoše oko vatre te griju svoje 
mačeve. Najedamput zagrmi i vjetar zaduva tako, 
da je skoro i vatru ugasio. 

»Tako,« reče kraljević, »sad pazite. Dolazi naj- 
veći zmaj. Teška će biti s njime borba, ali se ne 
bojte!« 

Za čas dođe zmaj. Kad ih ugleda, poviče: 

»Što tražite ovdje, čiste duše? Kako ste se usu- 
dili doći ovamo? Znate, što vas tu čeka?« urla 
zmaj, a iz svakog ždrijela šiba mu vatra. 

Kraljević ustane i reče: 

»Čeka nas borba s tobom, ali mi te se ne bo- 
jimo.« 



»Vidjet ćemo, što će iz toga biti,« zakesi se 
zmaj, te se baci na kraljevića. Ali kraljević ne 
pobjegne, već uhvati svoj usijani mač i stane na- 
valjivati na zmaja. I njegovi pomoćnici uhvatiše 
mačeve, te navališe na zmaja sa dvije strane. Dugo 
su se borili, ali ni jedna strana ne može da pobi- 
jedi. Kraljević hrabro navaljuje sa svojim pomoć- 
nicima, ali zmaj se bijesno brani. Najednom se 
odnekud pojavi orao. Kad ga zmaj ugleda, od- 
mah ga stane moliti, da mu pomogne u borbi. Ali 
orao nije mario za njegovu molbu. 

»Ne,« reče orao, »ne ću ti pomoći, jer ni ti 
meni nisi nikad pomogao, a radi tebe sam glado- 
vao sedam godina.« 

Zmaj se razbij esni i stane iz svojih ždrijela ri- 
gati na kraljevića i njegove pomoćnike strašnu 
vatru. Kraljević vidi, da će im se naskoro i ma- 
čevi od žara rastopiti, pa zamoli orla, da im po- 
mogne. Orao se digne, odleti do rijeke, namoči 
u njoj svoja krila, te počne vodom da gasi vatru 
u zmajevim ždrijelima. 

(Svršit će se.) 

Razgovor ugodni. Sjedila dva pri- 
jatelja u gostionici kod čašice raizgo- 
vora, kad odjednom jedan od njih 
uzdahnu: 

»Tja, šta ćemo? Čovjek obično uvi- 
jek prekasno dolazi k pameti!« 

Nato ga drugi upita: »Tako? Zar si 
se i ti možda već oženio?« 

Točno. Mali Tošo i Jurica hodali 
jednom po muzeju sa svojim ocem, 
koji se mnogo utvarao na svoje zna- 
nje te im neprestano svašta odgova- 
rao i tumačio na njihova pitanja. Ta- 
ko su došli- i do jedne mumije, na 
kojoj se nalazio natpis: »1900. pr. 
Kr.« .Nato upita mali Tošo tatu: 

»Tata, što znači ovaj broj?« 

Otac: »To vam je, djeco, broj 
automobila, što ju je »pregazio!« 

U gostionici. Konobar: »Što bih 
vam donio ik ipečenki? .Da li salatu ili 
komipot?« 

Gost: »Povećalo.« 

Izgovor. Majka: »Čula sam, Pe- 
rice, kako si rekao maloj sestrici-, ne- 
ka ide do đavola!« 

Perica: »Ah, ne boj se ništa, ma- 
mice! Ona ti ne čini nikada ono, što 
joj ja kažem.« 

Iz suda. Sudac: »Osuđujete se na 
kaznu od 500 dinara globe, jer ste 
na ulici istukli svoju ženu.« 

Osuđenik: »Oprostite, a da li je 
tu već sadržan i- porez na luksus?« 

Iz vojne jašione. Kaplar (redo- 
vu đaku): »Ej ti tamo, malo suviše 
padaš! Nije ti to-, dragi moj, sve- 
učilište.« 

Prosjak. Gazda: »Novaca vam ne 
mogu pokloniti, ali ću vam dati po- 
sla.« 

Prosjak: »To je vrlo lijepo od 
vas. Čim nađem koga, koji traži po- 
sao, poplat ću ga k vama!« 

Jednostavno. A.: »Moj mi je lije- 
čnik zabranio, što mi je najmilije: vi- 
no i pušenje! Što da sada učinim?« 

B. »Vrlo jednostavno! Uzmite dru- 
gog liječnika!« 

Na Savi. A.: »Ne smijete ovdje lo- 
viti ribe. To je moja voda.« 

B.: »A da li je i ona voda dalje 
gore u Sloveniji također vaša?« 


A. : »Ne!« 

B. : Doibro. Onda ću pričekati, dok 
ona voda ozgor dođe ovamo dolje.« 

Minimum. Žena (ljutito): »Čuješ 
li? Upravo izbija jedan sat iza po- 
noči, a. ti tek sada dolazio kući!« 

Muž: »Ali, draga, manje od jedan 
već ne može biti. 

Mijenjanje. Martin (na pošti): 
»Molim vas, promijenite mi ovih sto 
dinara!« 

Poštarica (gledajući novac): 
»Ne mogu, banknota je krivotvorena.« 

Martin: »To znam i ja. Zato je 
hoću promijeniti!« 

Jubilej. A.: »Pa što vi to danas za- 
pravo slavite?« 

B.: »Slavimo pedesetnicu naše slu- 
škinje.« 

A. : »Zar ona več 50 godina kod vas 
u kući služi?« 

B. : »Ah, to ne! Ali ona je pedeseta, 
koju ove godine već imamo.« 

Kod liječnika. Lij e č n i k: »Dakle, 
milostiva gospođo, što vam je?« 

Gospođa: »Ah, dragi doktore, 
reuma, trganje u svim udovima. Ni- 
sam kadra, ruke dignuti preko glave, 
— a isto tako je i sa mojim nogama.« 

Na telefonu. O n a: »Halo! Jesi li ti, 
dragi?« 

On: »Da! Ja sam. A tko tamo?« 


ŠAH 

Problem broj 23 



Mat u 3 poteza. (Halumbirek, Wien) 


, // vattL ^oftta^o- ? 


1. Kojemu je božanstvu bio posve- 
ćen hram Dioklecijanove palače u 
Splitu? 

2. Odakle je dovezena sfinga, što 
resi splitski Peristil? 

3. Odakle su Mlečići dovezli dobar 
dio kamenja za gradnju crkve Gospe 
od zdravlja u Mlecima? 

4. Koji je najveći dalmatinski otok? 

5. Koliko je dug otok Hvar? 

6. Gdje se na Jadranskom moru 
nalaze Pakleni otoci? 

7. Što se u prošlosti nazivalo »klju- 
čem Jadrana«? 


ODGOVORI IZ PROŠLOG BROJA 

1. Bosanski su bogomili 8. travnja 
1203. u prisutnosti bana Kulina i pa- 
pino gposlanika održali sabor na Bi- 
linu polju uz rijeku Bosnu. Na nje- 
mu su zaključili, da se povrate u kri- 
lo Crkve. 

2. Božji grob u Cavtatu, divno dje- 
lo hrvatskog slikara Vlaha Bukovca, 
izradio je umjetnik za cavtatsku cr- 
kvu svetog Nikole, da ovjekovječi 
»uspomenu milih roditelja, koji su u 
toj crkvi bili kršteni i vjenčani i bla- 
goslovljeni prije vječnog počinka,« 
kako piše sam umjetnik u »Mojemu 
životu«. 

3. Austrijski je car Leopold I. ime- 
novao 24. siječnja 1665. Petra grofa 
Zrinskoga za hrvatskog bana. 

4. Ban Petar Zrinski i Franjo Krsto 
Frankopan pošli su 13. travnja 1670. 
iz Čakovca u Beč da se pomire sa ca- 
rem Leopoldom, nakon što su u zadnji 
čas odustali od prevrata. 

5. U Kuni na poluotoku Pelješcu 
štuje se Majka Božija, koju narod po 
talijansku naziva Dolorita. To znači 
»od Loreta«. Dakle: Majka Božija Lo- 
retska. 

6. Hrvatski je slikar Ferdo Quique- 
rez naslikao 1884. slike u arkadama 
oko crkve Majke Božje Bistričke. 

7. Kristof Kolumbo na 4. studenoga 
1493. pronašao je u otočnoj skupini 
Antiia otok Guadeloupe. Veliki ga je 
pomorac tako nazvao u čast kraljice 
neba, Majke Božje, čije se veliko sve- 
tište podiže u Guadeloupi u Španjol- 
skoj. 


DOBRIJAN I PČELA 



Sunce s neba sjaji, 
cvatte divno cvijeće, 
a naš dobri čika 
zadovoljan šeće. 



A!l čitava radost 
netragom mu ode, 
jer je došla pčela 
pa ga u nos bode. 


Trči jadan kući 
natečena noisa, 
brci već mu vise, 
ježi mu se kosa. 


Sjedne pokraj stola, 
oči mu se šire, 
na nos meće mokre 
studene peškire . . . 

ČISTOĆA LICA 

Lice, koje je ptino bobuljlca, prlfitića, 
lišaja i sunčanih pjega, dokazuje 
premalo njege i pažnje za njega 



Čisto lice 


Nečisto lice 


Slike pokazuju, kako se dade nečisto i zane- 
mareno lice gospođa ili gospode sa njegom 
opet očistiti, poljepšati i da se samo malo 
dnevno uzme vremena za njegu lica. Ako 
je lice suho, tad valja da se upotrebi masna 

Cijena lončiću 
Din 15- 


MANDULA 

pomada za lice 


Liljan sapun 
Din 10- 


Proizvodi i u promet stavlja sta '« 
KAPTOLSKA LJEKARNA SV. MARIJE 
osnovana god. 1599. Vlatko Bartulić, 
Zagreb, Dolac kraj Tržnice. Dobiva se 
u svakoj ljekarni 


ODGONETKE IZ BR. 19. 


1 . Križaljka. Vodoravno: 1 . Obi- 
telj. 2. šišmiš. 4. Osip. 6. Otac. 8. Hi- 
malaja. 10. Pivka. 11. Makarska. 20. 
Sat. 22. Dan. 23. Ali. 25. Tete. 26. 
Raž. 27. Tikva. 28. Zlo. 29. Juni. — 
Okomito: 1. Odra. 3. Šmrk. 4. Oa. 

DOMAĆICE 

kupujte potrebitu sta- 
klarsku i porculan- 
sku robu u staklani 

R. FASARIO 
Ilica 5 ZAGREB Ilica 5 


* 14 0 0 d 1 n a r a 1. V. — 20. VI. te 
1. IX. — 15. X. stoji Vas dvadesetdnevni bo- 
ravak u Slatini Radenci. Stan, hrana (obična ili 
dijetna), kupanje, dva liječnička pregleda 
(Rentgen itd.) analiza mokraće i sve takse 
uračunate. Možete si Vi pretstaviti užitak i 
djelovanje na zdravlje, kupati se u čuvenoj 
Radenskoj kiselici? Liječi mnoge bolesti srca, 
bubrega, jetara, želuca, viški tlak, giht, skle- 
rozu, smetnje starosti, kamence, unutrašnje 
žlijezde. Tražite opširan prospekt. Besplatno. 
Kupalište i Lječilište Slatina Radenci, Slove- 
nija. Glavni zastupnik za Zagreb i okolicu. 
Ljubljanska ulica broj 5, Telefon broj 36-31 


5. Pireneji. 6. Ak. 7. Ta. 12. Antena. 
13. Sadra. 14. Apenini. 15. Sedam, 
16. Zravi. 17. Eva. 18. Lipik. 19. Crkva. 
21. Ana. 

2* šarada. I. Kor — ana. II. Ko — 
rana. III. Korana. 


TORBICE 

Puzy-Kovoezi 

u svim veličinama 

TOME Zl SPISE (UTEHTliE), HHtMKE. TGRB1CE 

za dame i sve vrsti kožnate robe 
Sada . 

Nova zgrada Zaklade, 

ugao Ilice i baruna Jelačića. 


Besplatan pogreb 

možete dobiti, ako se začlanite u 
„Posmrtnu Zadrugu Sv. Josipa" uz 
neznatan mjesečni doprinos. Mislite 
za vremena na posljednje stvari. 

Posmrtna Zadruga Sv. Josipa 

Nikolićeva 5, 1. Zagreb, Telef. 84-44 


Ilustrovani tjednik , Obitelj 0 izlazi svake nedjelje. Pretplata 30 Din na tri mjeseca, za inozemstvo 4 dolara godišnje. Pretplata se plaća unaprijed 
Rukopisi se ne vraćaju. ^Obitelj 0 izdaje Konzorcij Kuća Dobre Štampe. Za izdavača i uredništvo odgovara Dr Josip Andrić, glavni urednik , Obitelji 0 
Zagreb , Trenkova 1. Adresa uredništva i uprave m Obitelji 0 : Zagreb, Trg Kralja Tomislava 21. Telefon 54-17. Ček. rač. pošt. šted. br. 33.536. 
,Obitelj a se tiska u Tiskari Narodnih Novina u Zagrebu . Za tiskaru odgovar a V. Kirin , Deželićeva ul. 2. 

l/ršulinsJci 
Internat 
u Zagrebu 

Desno : POGLED NA INTERNAT 
Dolje: SOBE U INTERNATU 
Sve slike foto Ivo Kirin 




Mnoge odlične gospođe, koje su 
mladost svoju provele u glasovitom 
UrŠulinskom internatu u Varaždinu, 
pozivale su već odavna svoje bivše 
odgojiteljice u Zagreb. Iskusivši sa- 
me, »što znači solidan katolički odgoj 
za buduće žene i majke, a poznava- 
jući i poselbnu taktiku redovnica ur- 
šulinka u formiranju djevojačkih du- 
ša 'živo su željele, da taj najstariji 
odgojni Red u našoj domovini proširi 
■svoje djelovanje. 

Iza prvoga ustrajnog poziva slije- 
dio je drugi. Donedavna s'lale su mno- 
ge obitelji višeg položaja svoje kćeri 
u katoličke zavode u inozemstvo'. Da- 
nas je to s mnogo razloga oteščano. 
I zato su s više strana nagovarali 
uršulinke, da se odvaže na to, te 
otvore u Zagrebu zavod, gdje će dje- 
ca primati finu društvenu naobrazbu, 
te ne će biti potrebno, da odlaze u 
zavode izvan naše domovine. To je 
drugi razlog, koji je potakao uršu- 
linke, da dođu u Zagreb. 


Treći poziv proizašao- je iz jedne 
velike potrebe vremena. Na našem 
sveučilištu imade oko 2000 studen* 
trca. Malo tko razumije njihov po* 
ložaj. Uršulinke su ga shvatite i od- 
lučile, da njihovim velikim potre* 
hama doskoče u pomoć. Naumile su 
da u svom internatu, koji je u. prvo- 
me redu namijenjen učenicama sred* 
nje škole, rezerviraju mjesta i za stu- 
dentice. 

Te su se želje i dugogodišnja na* 
stojanja napokon mogla ostvariti 
godine 1933., kad je preuzvičeni go- 
spodin nadbiskup dr Antun Bauer 
iznajmio uršulinkama velik dio zgra- 
da i vrt na uglu Vončinine i Vlaške, 
ultee. 

Kako jć javnost primila njihov do- 
lazak, vidi se po tom, što- se već prve 
godine mali internat popunio, te su 
uršulinke prisiljene, da ga do godine 
prošire. Skromni je doduše to poče- 
tak, ali se pouzdano nadamo, da će 
budućnost donijeti velike rezultate u 
pogledu odgoja naše ženske mladeži. 


Dolje lijevo : PITOMICE U INTERNATSKOM V^TU PRI IGRAMA 
Dolje desno : KAPELICA U INTERNATU 




